bluuebunny/crossref_metadata_2025 huggingface dataset:
Πολυφωτονική φασματοσκοπία του Sr-αυτοϊονιζόμενες καταστάσεις με J=3 και διπλός ιονισμός
Authors: Κοέν Σαμουήλ
Published: January 2014

Εστιάζοντας μια ή δύο δέσμες φωτός laser χρωστικών στην περιοχή μιας ατομικής δέσμης Sr και με τη βοήθεια ενός φασματόμετρου μάζας χρόνου πτήσης: Α) καταγράφηκαν οι ενεργειακές θέσεις και τα πλάτη αυτοιονισμού των καταστάσεων περιττής ισοτιμίας και ολικής στροφόρμης J=3, μεταξύ των κατωφλιών ιονισμού 5S1/2 και 4D3/2,5/2 του Sr. Το φάσμα αναλύθηκε και ισχυρές διαταραχές μεταξύ σειρών Rydberg που καταλήγουν σε διαφορετικά κατώφλια ιονισμού αποκαλύφθηκαν. Β) Μελετήθηκε το φαινόμενο του διπλού διαδοχικού ιονισμού του Sr στην περιοχή 532-541 ΝΜ. Παρατηρήθηκε πολύ έντονη ασυμμετρία και διαπλάτυνση και μετατόπιση των ενεργειακών επιπέδων στα οποία οφείλονται τα ιοντικά μέγιστα και αυτά λόγω του διπλού συντονισμού της ακτινοβολίας με τις καταστάσεις 6P και 7D του Sr+. Το ενδιαφέρον αυτό φαινόμενο είναι κατά πάσα πιθανότητα, υπεύθυνο για τη παρατήρηση του διπλού ιονισμού σε εντάσεις φωτός πολύ μικρότερος του συνήθους.
Ανάλυση λεμφοκυτταρικών υποπληθυσμών στην χρόνια λεμφογενή λευχαιμία με χρήση μονοκλωνικών αντισωμάτων
Authors: Αποστολόπουλος Απόστολος
Published: January 2014

Έγινε μελέτη ανοσολογικών παραμέτρων σε 41 ασθενείς με Β-Χ.Λ.Λ., συσχέτιση των ευρημάτων με την κλινική πορεία της νόσου και εκτίμηση της προγνωστικής σημασίας τους. Ιδιαίτερα μελετήθηκαν οι λεμφοκυτταρικοί υποπληθυσμοί με χρήση μονοκλωνικών αντισωμάτων, η άμεση κυτταρολυτική δραστηριότητα (NKa) των ΝΚ κυττάρων έναντι της κυτταρικής σειράς Κ562 και οι ανοσοσφαιρίνες επιφανείας με χρήση αντί ορών. Ο λόγος βοηθητικών προς κατασταλτικά Τ- λεμφοκύτταρα (CD4/CD8), το ποσοστό των κυκλοφορούντων ΝΚ κυττάρων (CD16+) και η άμεση κυτταρολυτική δραστηριότητα (NKa) των NK κυττάρων ήταν σημαντικά ελαττωμένα σε ασθενείς σταδίου Β και C. Ασθενείς με χαμηλό λόγο CD4/CD8 (<1.1) (x ±Sem: 0.69 ±0.08, vs 1.03±0.08 g/dl, p<0. 01). Μιά μικρή ομάδα ασθενών με εκσεσημασμένη λεμφαδενοπάθεια, οριακή λεμφοκυττάρωση (4.5-10x10⁹/1) και σημαντική διήθηση του μυελού κατατάχθηκε χωριστά ως νόσος τύπου λεμφώματος. Ιδιαίτερο χαρακτηριστικό αυτών των ασθενών ήταν το υψηλό ποσοστό CD16+ κυττάρων σε σχέση με τους υπόλοιπους ασθενείς σταδίου Β και C, (x±sem: 15.35±3.08, vs 6.36±1.15%, p<0.01). Διαπιστώθηκε ότι ασθενείς με σοβαρή κλινική πορεία και ιδιαίτερο χαρακτηριστικό την εκδήλωση συχνών λοιμώξεων του αναπνευστικού συστήματος κατά τον αρχικό έλεγχο είχαν μεγάλη αναστροφή του λόγου CD4/CD8 (x±sem: 0.95±0.09, vs 1.28±0.14), χαμηλό ποσοστό ΝΚ κυττάρων (4.78±0.85, vs 11.75±2.1%) και σημαντική υπογαμμασφαιριναιμία (0.66±0.08, vs 0.97±0.09 g/dl) σε σχέση με τους υπόλοιπους ασθενείς σταδίου B και C. Οι τρεις ανωτέρω απλοί ανοσολογικοί παράμετροι φαίνεται ότι έχουν προγνωστική αξία για τους ασθενείς με Χ.Λ.Λ. και δίνουν την δυνατότητα κατά την διάγνωση διάκρισης ασθενών με αυξημένο κίνδυνο για σοβαρή κλινική εξέλιξη με συχνές λοιμώξεις του αναπνευστικού συστήματος.
Η συμβολή της ηλεκτρονικής τομογραφίας στη διαφοροδιάγνωση των βλαβών του ενδοκρανίου στην οξεία φάση των κρανιοεγκεφαλικών κακώσεων
Authors: Παπαγιάννης Σπύρος
Published: January 2014

Η εργασία αυτή έγινε αφ' ενός για την διερεύνηση των δυνατοτήτων της Ηλεκτρονικής τομογραφίας στην ανάδειξη και αποκάλυψη των βλαβών του ενδοκρανίου κατά την οξεία φάση των κρανιοεγκεφαλικών κακώσεων και αφ' ετέρου για την απόκτηση ειδικής εμπειρίας στην διερεύνηση των βλαβών αυτών. Η μελέτη περιλαμβάνει 235 περιπτώσεις ασθενών με τραυματικής αιτιολογίας ενδοκρανιακές βλάβες. Περιγράφονται: η τεχνική διερεύνησης των ανατομικών δομών του ενδοκρανίου και ανίχνευσης των βλαβών αυτών κατά την οξεία φάση των εγκεφαλικών κακώσεων. Επίσης, αναλύονται οι διάφοροι τρόποι και οι ενδείξεις ενδοφλέβιου χορήγησης σκιαστικού στους τραυματίες αυτούς για καλύτερη απεικόνιση και αποσαφήνιση, ισοπυκνωτικών κυρίως, βλαβών του ενδοκρανίου. Ακολουθεί η περιγραφή της παθογένεσης των διαφόρων βλαβών του ενδοκρανίου κατά την οξεία φάση των κρανιοεγκεφαλικών κακώσεων και η απεικόνιση τους με την Ηλεκτρονική Τομογραφία. Οι περιπτώσεις μας αναλύονται σε ειδικό πίνακα κατά ηλικία, φύλο, κύρια ή συνοδό ηλεκτροτομογραφικά ευρήματα. Επίσης, σε ειδικούς πίνακες αναφέροντια οι επί μέρους εντοπίσεις κάθε κατηγορίας ενδοκρανιακών βλαβών ως και οι σχέσεις ομάδων ηλικιών και φύλου προς κάθε μια απ' αυτές. Συμπερασματικώς, η Ηλεκτρονική Τομογραφία αποτελεί ταχεία, αναίμακτη, και μεγάλης ακριβείας διαγνωστική μέθοδο για την διαπίστωση μονήρους ή περισσότερων εντοπίσεων βλαβών του ενδοκρανίου κατά την οξεία φάση των κρανιοεγκεφαλικών κακώσεων. Επίσης, είναι ιδανική μέθοδος έρευνας για την εκτίμηση του συνυπάρχοντος εγκεφαλικού οιδήματος και του ελέγχου παρεκτόπισης των δομών της μέσης γραμμής που αποτελούν στοιχεία μέγιστης σημασίας για την εκτίμηση της βαρύτητας της κάκωσης και της πιθανής εξέλιξης της πορείας του τραυματία. Τέλος, αποτελεί πολύτιμη μέθοδο για την παρακολούθηση της εξέλιξης τους ή των βλαβών μετά την εφαρμογή της θεραπευτικής αγωγής, εγχειρητικής ή συντηρητικής.
Αριθμητική επίλυση συνήθων διαφορικών εξισώσεων με περιοδική λύση
Authors: Σίμος Θεόδωρος
Published: January 2014

Στην παρούσα διατριβή μελετάται η αριθμητική επίλυση του προβλήματος αρχικών τιμών δευτέρας τάξεως, του οποίου η λύση παρουσιάζει περιοδική συμπεριφορά. Αναπτύσσονται αριθμητικές μέθοδοι για την αριθμητική επίλυση του παραπάνω γενικού προβλήματος. Καταρχήν αναπτύσσεται μια έκτης τάξεως exponentially fitting μέθοδος, η οποία προαπαιτεί την γνώση της συχνότητας του προβλήματος. Στην ίδια κατηγορία αναπτύσσεται και μία τεσσάρων βημάτων exponentially fitting μέθοδος. Κατόπιν αναπτύσσονται μέθοδοι explicit και implict με phase-lag έκτης και ογδόης τάξεως εκ των οποίων άλλες είναι P-stable και άλλες έχουν μεγαλύτερο διάστημα περιοδικότητας από τις αντίστοιχες κλασσικές. Οι εν λόγω μέθοδοι δεν προαπαιτούν την γνώση της συχνότητας του προβλήματος. Στην ίδια κατηγορία αναπτύσσεται και μία υβριδική μέθοδος ογδόης τάξεως με phase-lag τάξεως ογδόης και με μεγάλο διάστημα περιοδικότητας.
ΟΙΚΟΝΟΜΙΚΑ ΚΑΙ ΑΝΘΕΚΤΙΚΑ ΟΔΟΣΤΡΩΜΑΤΑ ΣΤΑ ΟΡΕΙΝΑ ΔΑΣΗ ΤΗΣ ΕΛΛΑΔΑΣ
Authors: Εσκίογλου Παναγιώτης
Published: January 2014

Η ΟΔΟΣΤΡΩΣΙΑ ΤΩΝ ΔΑΣΙΚΩΝ ΔΡΟΜΩΝ ΣΑΝ ΠΟΛΥΔΑΠΑΝΟ ΕΡΓΟ ΥΠΟΔΟΜΗΣ ΑΠΑΙΤΕΙ ΣΧΕΔΙΑΣΗ ΤΗΣ ΟΙΚΟΝΟΜΙΚΗΣ ΜΕΛΕΤΗΣ ΤΩΝ ΠΑΡΑΓΟΝΤΩΝ Α) ΑΝΤΟΧΗ ΕΔΑΦΟΥΣ, Β) ΚΥΚΛΟΦΟΡΙΑΚΟΥ ΦΟΡΤΟΥ, Γ) ΤΟΠΙΚΟΥ ΠΑΡΑΓΟΝΤΑ, Δ) ΠΟΣΟΤΗΤΟΣ ΜΕΤΑΦΕΡΟΜΕΝΗΣ ΞΥΛΕΙΑΣ, Ε) ΣΥΝΘΕΣΗ ΚΥΚΛΟΦΟΡΙΑΣ. ΣΤΗΝ ΔΙΑΤΡΙΒΗ ΚΑΤΟΠΙΝ ΜΕΛΕΤΗΣ ΤΩΝ ΠΑΡΑΠΑΝΩ ΠΑΡΑΓΟΝΤΩΝ ΔΙΑΡΘΡΩΘΗΚΑΝ ΕΞΙΣΩΣΕΙΣ ΚΑΙ ΣΧΗΜΑΤΙΣΘΗΚΑΝ ΝΟΜΟΓΡΑΦΗΜΑΤΑ ΠΟΥ ΔΙΝΟΥΝ ΤΟΣΟ ΤΟ ΠΑΧΟΣ ΤΟΥ ΑΝΘΕΚΤΙΚΟΥ ΟΔΟΣΤΡΩΜΑΤΟΣ ΑΛΛΑ ΚΑΙ ΤΟ ΕΙΔΟΣ ΤΟΥ ΟΙΚΟΝΟΜΙΚΟΤΕΡΟΥ ΟΔΟΣΤΡΩΜΑΤΟΣ ΓΙΑ ΔΙΑΦΟΡΕΣ ΠΟΣΟΤΗΤΕΣ ΜΕΤΑΦΕΡΟΜΕΝΗΣ ΞΥΛΕΙΑΣ ΣΕ ΕΔΑΦΗ ΜΕ ΔΙΑΦΟΡΕΣ ΤΙΜΕΣ ΑΝΤΟΧΗΣ ΤΟΥΣ CBR.
Η λήψη αντικειμενικών αποφάσεων στην τεχνητή διατροφή με την βοήθεια ηλεκτρονικού υπολογιστή (Computer assisted medical decision making)
Authors: Μάρκου Σπυρίδων
Published: January 2014

Η κακή θρέψη είναι συχνή σε χειρουργικούς ασθενείς και αποτελεί έναν σημαντικό παράγοντα κινδύνου εγχειρητικής νοσηρότητας και θνητότητας. Όπως σε όλους τους κλάδους της κλινικής ιατρικής το ιστορικό είναι το σημαντικότερο στοιχείο για να τεθεί η διάγνωση, έτσι και στην εκτίμηση της θρέψης η κλινική εξέταση χρησιμοποιείται στην αναγνώριση των ασθενών που θ’ αναπτύξουν τις λεγόμενες Σχετικές με την Κακή Θρέψη Επιπλοκές. Για να μπορέσει όμως η κλινική εξέταση να μετατραπεί από διαγνωστικό σε προγνωστικό εργαλείο είναι απαραίτητο να υποστεί την κατάλληλη επεξεργασία από τον κλάδο των εφαρμοσμένων μαθηματικών. Η διατριβή αυτή, έχοντας ως κίνητρο τα πρόσφατα επιτεύγματα της Θεωρίας των Πιθανοτήτων και της Στήριξης Αποφάσεων, χρησιμοποιεί μία διαφορετική μορφή του πολύ γνωστού θεωρήματος του Bayes, το οποίο επιτρέπει τον υπολογισμό της πιθανότητας συγκεκριμένου ασθενή ν' αναπτύξει μία η περισσότερες επιπλοκές. Η μορφή αυτή του θεωρήματος χρησιμοποιεί το λεγόμενο Βάρος Μαρτυρίας ενός συμπτώματος, που περιέχει πληροφορίες για την ευαισθησία και ειδικότητα του συμπτώματος. Προσθέτοντας τα Βάρη Μαρτυρίας των συμπτωμάτων του ασθενή μπορούμε να επιτύχουμε ικανοποιητική πρόγνωση των επιπλοκών. Αυτή η μεθοδολογία, αν και δεν προτίθεται ν’ αντικαταστήσει την εμπειρία και κρίση του γιατρού, εν τούτοις προσφέρει μία σημαντική βοήθεια στην εκτίμηση της θρέψης.
Ταχεία ανίχνευση της εντεροτοξίνης του C. perfringens τύπου Α με την ανοσοενζυμική μέθοδο ELISA, σε κόπρανα ασθενών με συμπτώματα τροφικής δηλητηρίασης
Authors: Ρεπαντά-Σκαραγκά Ελένη
Published: January 2014

To C. perfringens τύπου Α αποτελεί μία από τι πιο συχνές αιτίες τροφικών δηλητηριάσεων στον άνθρωπο, σε ολόκληρο τον κόσμο. Υπεύθυνη των συμπτωμάτων των τροφικών δηλητηριάσεων θεωρείται η εντεροτοξίνη του κλωστηριδίου, η οποία παράγεται κατά την φάση της σπορογονίας. Η ανίχνευση της εντεροτοξίνης στα κόπρανα των ασθενών αποτελεί διαγνωστικό κριτήριο των τροφικών δηλητηριάσεων από C. perfringens τύπου Α. Θεωρήθηκε λοιπόν αναγκαίο να διερευνηθεί η δυνατότητα εφαρμογής μιας ταχείας και ευαίσθητης μεθόδου για την ανίχνευση της τοξίνης αυτής. Στην παρούσα εργασία καταβλήθηκε προσπάθεια προς την κατεύθυνση αυτή. Εξετάσθηκαν 280 δείγματα ύποπτων κοπράνων ασθενών με συμπτώματα τροφικής δηλητηρίασης ύποπτης από C. perfringens. Τα δείγματα εξετάσθηκαν με ποιοτική και ποσοτική καλλιέργεια για την ανάπτυξη κλωστηριδίων και επίσης αναζητήθηκε σ' αυτά η παρουσία της εντεροτοξίνης του κλωστηριδίου. Από τα 280 δείγματα των ύποπτων κοπράνων τα 215 ήταν θετικά στην καλλιέργεια για C. perfringens. Από αυτά τα 31 έδωσαν αριθμό C. perfringens>10⁶ ανά gr κοπράνων. Η εντεροτοξίνη ανιχνεύθηκε στα 26 από τα 31 δείγματα που είχαν δώσει αριθμό C. perfringens>10⁶/gr κοπράνων με την εφαρμογή της μεθόδου Sandwich ELISA. Τα θετικά για εντεροτοξίνη δείγματα ελέγχθηκαν και με την μέθοδο της αντίστροφης παθητικής συγκόλλησης σωματιδίων latex, (RPLA). Από τα 26 δείγματα μόνο τα 22 βρέθηκαν θετικά με τη μέθοδο αυτή. Η Sandwich ELISA που εφαρμόσθηκε είναι πολύ ευαίσθητη μέθοδος, έχει επαναληψιμότητα, είναι ταχεία στην εκτέλεση της και η εφαρμογή της θα βοηθήσει τόσο στη διάγνωση των τροφικών δηλητηριάσεων όσο και σε κάθε επιδημιολογική έρευνα σχετική με τις τροφικές δηλητηριάσεις από C. perfringens τύπου Α.
Εκτίμηση ψυχικών, σωματικών και κοινωνικών προβλημάτων σε έφηβους αθλητές και μη αθλητές
Authors: Σκεντέρης Νικόλαος
Published: January 2014

Μελετήθηκαν 500 έφηβοι 12-18 χρονών, από τους οποίους 310 ήταν αθλητές (μέλη Αθλητικών Συλλόγων) και 190 δεν ήταν αθλητές. Όλοι ήταν μαθητές Γυμνασίων και Λυκείων αστικών περιοχών των Νομών Θεσσαλονίκης και Λάρισας. Σκοπός της μελέτης ήταν η εκτίμηση ψυχικών, σωματικών και κοινωνικών προβλημάτων της εφηβικής ηλικίας και των διαφορών που παρουσιάζονται, ως προς αυτά, μεταξύ αθλητών και μη αθλητών εφήβων. Χρησιμοποιήθηκε σειρά ερωτηματολογίων (κοινωνικού ιστορικού, ψυχολογικού ιστορικού, προσωπικότητας του Eysenck(EPQ), ιατρικού ιστορικού), στα οποία απαντούσε ο έφηβος, κατά κανόνα μονολεκτικά (ΝΑΙ-ΟΧΙ), καθώς και πρωτόκολλο φυσικής εξέτασης, στο οποίο καταγράφονταν τα αποτελέσματα από τη μέτρηση βάρους, ύψους, αρτηριακής πίεσης, σφύξεων, οπτικής οξύτητας και από την εξέταση κατά όργανο και σύστημα. Από τη μελέτη μας είχαμε τα εξής αποτελέσματα: * Η κοινωνικοοικονομική κατάσταση της οικογένειας δεν επηρεάζει σήμερα πια, τουλάχιστο όσο στο παρελθόν, την αθλητική συμμετοχή. * Οι αθλητές έχουν καλύτερη σχολική επίδοση, ενδιαφέρονται περισσότερο για έναν υγιεινό τρόπο διατροφής και σεξουαλικής συμπεριφοράς, τους απασχολεί περισσότερο το ύψος τους, αποπειρώνται σπανιότερα αυτοκτονία, καταναλώνουν συχνότερα καφέ, παθαίνουν συχνότερα κακώσεις κατά την άσκηση, αναφέρουν συχνότερα αλλεργία, ηπατίτιδα - ίκτερο, είναι ψηλότεροι, βαρύτεροι, με χαμηλότερες σφύξεις μετά από κόπωση, παρουσιάζουν συχνότερα προβλήματα από το στόμα (κυρίως τερηδόνα) και το θώρακα και έχουν μεγαλύτερο δείκτη ωρίμανσης κατά Tanner. * Οι πιο εξωστρεφείς έφηβοι προτιμούν τα ομαδικά αθλήματα και οι αθλητές ατομικών αθλημάτων γίνονται πιο εξωστρεφείς με την άθληση. * Οι αθλητές με μικρότερη αθλητική εμπειρία αναφέρουν συχνότερα προβλήματα ακοής και πεπτικό έλκος και έχουν μεγαλύτερη διαστολική αρτηριακή πίεση. * Η εγκατάσταση της ήβης δεν επηρεάζεται από την αθλητική συμμετοχή και την αθλητική εμπειρία. * Οι μη αθλητές είναι πιο ονειροπόλοι, αναφέρουν και έχουν συχνότερα καρδιαγγειακά προβλήματα, παραπονιούνται συχνότερα για πόνο στο θώρακα και παρουσιάζουν συχνότερα προβλήματα από τη σπονδυλική στήλη (συμπεριλαμβανομένης της σκολίωσης). * Έντονη είναι η παρουσία ψυχοσωματικών εκδηλώσεων (λιποθυμίας, πονοκεφάλων, προβλημάτων στην όραση κ.α.) στους εφήβους της μελέτης, τους οποίους πολύ συχνά απασχολεί το βάρος τους, η σωστή σωματική διάπλαση (κορμοστασιά) και ο υγιεινός τρόπος ζωής, 15% έχει μειωμένη οπτική οξύτητα και όμως μικρό μόνο ποσοστό φορά στη διάρκεια της άσκησης γυαλιά ή φακούς επαφής. Συμπερασματικά: η άθληση κατέχει σημαντική θέση στη ζωή των εφήβων με φανερές, σε γενικές γραμμές, τις ευεργετικές επιδράσεις της σ' αυτούς και στα προβλήματά τους. Χρειάζονται, όμως, ιδιαίτερη μελέτη και προσοχή ορισμένα ειδικά προβλήματα που συνδέονται μ' αυτήν, όπως είναι οι κακώσεις, άλλα και άλλα που παρατηρούνται σε όλους τους εφήβους, όπως η συχνά μειωμένη οπτική οξύτητα και η ανάγκη εκπαίδευσης σε έναν υγιεινό τρόπο ζωής (Αγωγή Υγείας).
Κατάγματα της περιοχής του αυχένος του μηριαίου οστού στα παιδιά
Authors: Σφαιρόπουλος Νικόλαος
Published: January 2014

Το κάταγμα της περιοχής του αυχένα του μηριαίου οστού στα παιδιά είναι σπάνιο και είναι συνήθως αποτέλεσμα ισχυρής εξωτερικής βίας. Οι αρχές θεραπείας ενός κατάγματος του ισχίου σε ενήλικα δεν έχουν εφαρμογή σε παιδιά ηλικίας μέχρι 14 χρονών. Ο τρόπος θεραπείας εξαρτάται από τον τύπο και τη γωνίωση του κατάγματος, την ύπαρξη παρεκτόπισης και την ηλικία του ασθενή. Σε αντίθεση με το πλήθος των άλλων καταγμάτων στα παιδιά οι επιπλοκές είναι συχνές και πολλές φορές οδηγούν σε πλήρη απώλεια της λειτουργικής ικανότητας του ισχίου. Η μελέτη αυτή αναφέρεται σε 25 ασθενείς με κάταγμα του ισχίου, που νοσηλεύτηκαν στην Ορθοπεδική Κλινική Παίδων του Α.Π.Θ. τη χρονική περίοδο από το 1982 μέχρι το 1990. Έχει σκοπό την εξαγωγή συμπερασμάτων για την ενδεικνυόμενη, σε κάθε τύπο κατάγματος, θεραπεία, την πρόγνωση και τις επιπλοκές του κατάγματος αυτού σε συνδυασμό με μία ευρεία ανασκόπηση της βιβλιογραφίας. Κατά τη γνώμη μας η θεραπεία των καταγμάτων του ισχίου χωρίς παρεκτόπιση πρέπει να είναι συντηρητική. Αλλά και για τα, με παρεκτόπιση, κατάγματα, εκτός από τις τραυματικές επιφυσιολύσεις της άνω μηριαίας επίφυσης, πιστεύουμε ότι είναι προτιμότερη η συντηρητική αντιμετώπιση. Βασική προϋπόθεση είναι να επιτευχθεί αμέσως μετά την κάκωση και να διατηρηθεί ανατομική κατά το δυνατόν ανάταξη του κατάγματος. Τα ποσοστά επιπλοκών στους ασθενείς μας ήταν χαμηλά σε σύγκριση με αυτά της διεθνούς βιβλιογραφίας. Από τους 6 ασθενείς που διαπιστώθηκε Ι.Ν. ή πρώιμη σύγκλειση του Σ.Χ. της άνω μηριαίας επίφυσης σε 3 είχαμε καλή αυτόματη εξέλιξη ενώ σε άλλους 3 η χειρουργική αντιμετώπιση έδωσε πολύ καλό λειτουργικό αποτέλεσμα.
ΕΚΠΑΙΔΕΥΤΙΚΕΣ ΚΑΙ ΕΠΑΓΓΕΛΜΑΤΙΚΕΣ ΒΛΕΨΕΙΣ ΚΑΙ ΚΑΤΕΥΘΥΝΣΕΙΣ ΤΩΝ ΜΑΘΗΤΩΝ ΤΕΧΝΙΚΟΥ ΛΥΚΕΙΟΥ
Authors: Κόκκος Αλέξιος
Published: January 2014

Η ΔΙΑΤΡΙΒΗ ΕΧΕΙ ΩΣ ΚΥΡΙΟ ΣΤΟΧΟ ΝΑ ΔΙΕΡΕΥΝΗΣΕΙ Α) ΤΙΣ ΕΚΠΑΙΔΕΥΤΙΚΕΣ- ΕΠΑΓΓΕΛΜΑΤΙΚΕΣ ΒΛΕΨΕΙΣ ΚΑΙ ΚΑΤΕΥΘΥΝΣΕΙΣ ΤΩΝ ΜΑΘΗΤΩΝ ΤΕΧΝΙΚΟΥ ΛΥΚΕΙΟΥ ΣΤΗΝ ΕΛΛΑΔΑ Β) ΤΟΥΣ ΠΑΡΑΓΟΝΤΕΣ ΠΟΥ ΕΠΗΡΕΑΖΟΥΝ ΑΥΤΟΥΣ ΤΟΥΣ ΠΡΟΣΑΝΑΤΟΛΙΣΜΟΥΣ ΤΩΝ ΜΑΘΗΤΩΝ, ΙΔΙΑΙΤΕΡΑ ΤΟΡΟΛΟ ΤΟΥ ΤΕΧΝΙΚΟΥ ΛΥΚΕΙΟΥ ΣΤΗ ΔΙΑΜΟΡΦΩΣΗ ΤΟΥΣ. Η ΔΙΑΤΡΙΒΗ ΠΕΡΙΕΧΕΙ ΤΟΣΟ ΘΕΩΡΗΤΙΚΟ ΚΑΙ ΣΥΓΚΡΙΤΙΚΟ ΠΛΑΙΣΙΟ, ΟΣΟ ΚΑΙ ΕΜΠΕΙΡΙΚΗ ΔΙΕΡΕΥΝΗΣΗ, ΠΟΥ ΒΑΣΙΖΕΤΑΙ ΣΕ ΕΡΩΤΗΜΑΤΟΛΟΓΙΑ ΠΟΥ ΑΠΕΥΘΥΝΘΗΚΑΝ ΣΕ ΑΝΤΙΠΡΟΣΩΠΕΥΤΙΚΟ ΔΕΙΓΜΑ ΜΑΘΗΤΩΝ. ΠΑΡΑΛΛΗΛΑ, Η ΔΙΑΤΡΙΒΗ ΕΠΕΚΤΕΙΝΕΤΑΙ ΣΤΗΝ ΑΞΙΟΛΟΓΗΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΕΚΠΑΙΔΕΥΤΙΚΗΣ ΜΕΤΑΡΡΥΘΜΙΣΗΣ ΤΟΥ 1976 ΣΕ ΟΤΙ ΑΦΟΡΑ ΤΗ ΔΙΑΡΘΡΩΣΗ ΚΑΙ ΡΟΗ ΤΗΣ ΔΕΥΤΕΡΟΒΑΘΜΙΑΣ ΤΕΧΝΙΚΗΣ ΕΚΠΑΙΔΕΥΣΗΣ ΚΑΙ ΤΗ ΣΧΕΣΗ ΤΗΣ ΤΕΛΕΥΤΑΙΑΣ ΜΕ ΤΗΝ ΑΓΟΡΑ ΕΡΓΑΣΙΑΣ. ΕΞΕΤΑΖΕΙ ΕΠΙΣΗΣ ΤΟΝ ΤΡΟΠΟ ΜΕ ΤΟΝ ΟΠΟΙΟ ΑΝΤΙΜΕΤΩΠΙΣΘΗΚΑΝ ΑΥΤΑ ΤΑ ΖΗΤΗΜΑΤΑ ΤΟΣΟ ΠΡΙΝ ΟΣΟ ΚΑΙ ΜΕΤΑ ΤΗ ΜΕΤΑΡΡΥΘΜΙΣΗ, ΜΕ ΣΤΟΧΟ ΝΑ ΑΝΑΦΑΝΟΥΝ ΣΕ ΙΣΤΟΡΙΚΗ ΠΡΟΟΠΤΙΚΗ ΤΑ ΔΙΛΗΜΜΑΤΑ ΚΑΙ ΟΙ ΕΠΙΛΟΓΕΣ ΤΗΣ ΕΛΛΗΝΙΚΗΣ ΕΚΠΑΙΔΕΥΤΙΚΗΣ ΠΟΛΙΤΙΚΗΣ.
Επίδραση των δεξαμενών CO₂ στην εμφάνιση ισοτοπικού άνθρακα στην εκπνοή
Authors: Σφυρής Νικόλαος
Published: January 2014

Κατά τη διάρκεια δοκιμασιών εκπνοής με χρήση ¹³C, που στηρίζονται στη μέτρηση του ισοτοπικού λόγου ¹³C/¹²C, η εμφάνιση του ¹³C στο εκπνεόμενο CO₂ παρακολουθείται μετά τη χορήγηση ποσότητας ενός ενεργειακού υποστρώματος σημασμένου με ¹³C. Ανεξάρτητα με το υπόστρωμα που χρησιμοποιείται, η ύπαρξη του συστήματος αποθεμάτων διοξειδίου του άνθρακα, στο οποίο το παραγόμενο CO₂ διαχέεται πριν αποβληθεί μέσω της εκπνοής, έχει σαν αποτέλεσμα μια καθυστέρηση στην εμφάνιση των μεταβολών του ισοτοπικού λόγου ¹³C/¹²C. Με σκοπό να εκτιμηθεί η φύση και το μέγεθος αυτής της καθυστέρησης, αναπτύχθηκε ένα μαθηματικό μοντέλο τριών διαμερισμάτων που περιγράφει την κινητική του συστήματος αποθεμάτων διοξειδίου του άνθρακα του σώματος. Με βάση αυτό το μοντέλο υπολογίζεται ο ισοτοπικός λόγος ¹³C/¹²C του διοξειδίου του άνθρακα πριν αυτό διαχυθεί στο σύστημα. Στη συνέχεια υπολογίζεται, λαμβάνοντας υπ' όψιν ή όχι το μοντέλο, η οξείδωση της εξωγενούς γλυκόζης που χορηγήθηκε σε νεαρά, υγιή άτομα σε ανάπαυση και κατά τη διάρκεια άσκησης. Τα αποτελέσματα έδειξαν ότι: 1) σε ανάπαυση, οι διαφορές μεταξύ της καμπύλης της συνολικής κατανάλωσης υδατανθράκων και της καμπύλης οξείδωσης της εξωγενούς γλυκόζης, που αφορούν τόσο το χρόνο εμφάνισης της κορυφής των όσο και τον υπολογισμό των ποσοτήτων που οξειδώνονται, αιτιολογούνται ικανοποιητικά από την υπόθεση της παρεμβολής των αποθεμάτων διοξειδίου του άνθρακα. Έτσι η επίδραση των αποθεμάτων διοξειδίου του άνθρακα στην εμφάνιση του ισοτόπου σήμανσης στην εκπνοή θα πρέπει να συνεκτιμάται όταν υπολογίζεται η ποσοτική εξέλιξη της οξείδωσης της εξωγενούς γλυκόζης και 2) κατά τη διάρκεια άσκησης μέσης έντασης, τα αποθέματα διοξειδίου του άνθρακα δεν επιδρούν στην εμφάνιση του ισοτόπου σήμανσης στην εκπνοή και ως εκ τούτου στον υπολογισμό της οξείδωσης της εξωγενούς γλυκόζης, κύρια εξ' αιτίας της μεγάλης αύξησης του "turnover" αποθεμάτων διοξειδίου του άνθρακα. Η επίδραση των αποθεμάτων διοξειδίου του άνθρακα είναι ανάλογη της έντασης της άσκησης και θα πρέπει να συνεκτιμάται όταν η μελέτη της ποσοτικής εξέλιξης της οξείδωσης της εξωγενούς γλυκόζης γίνεται κάτω από συνθήκες ελαφράς άσκησης.
Το ατύχημα στην περιφέρεια του γενικού νοσοκομείου Πατρών
Authors: Βελιμέζης Γεώργιος
Published: January 2014

Σκοπός της μελέτης αυτής ήταν να καταγράψει το ατύχημα και το τραύμα στην περιοχή που καλύπτει το γενικό κρατικό νοσοκομείο Πατρών. Η καταγραφή έγινε στην διάρκεια δύο χρόνων και αφορά τους τραυματίες που αντιμετωπίσθηκαν στα εξωτερικά ιατρεία της πανεπιστημιακής χειρουργικής κλινικής. Κατεγράφησαν: ο αριθμός, το φύλο, η ηλικία, ο χρόνος και το είδος του ατυχήματος, η ανατομική περιοχή, το είδος και η βαρύτητα της κάκωσης, ο χρόνος νοσηλείας, η έκβαση και τα προβλήματα στην περίθαλψη του πολυτραυματία καθώς και ο χρόνος, ο τρόπος και τα αίτια των ατυχηματικών θανάτων. Η μελέτη έδειξε ότι τα θύματα των ατυχημάτων ήταν κυρίως άρρενες, νεαράς ελικιάς με μέσο όρο νοσηλείας 7 ημέρες. Ο χρόνος νοσηλείας των πολυτραυματιών ήταν διπλάσιος των άλλων τραυματιών. Η εφαρμογή του δείκτη βαρύτητας HTI-155 σχετίσθηκε θετικά με τον χρόνο νοσηλείας, νοσηρότητα, θνητότητα και την φυσική κατάσταση κατά την έξοδο. Τα ατυχήματα που επικράτησαν ήταν τα τροχαία σε αντίθεση με τις προηγμένες χώρες. Ο αριθμός των τραυματιών και πολυτραυματιών σε συνδυασμό με τα πληθυσμιακά και γεωγραφικά δεδομένα συνηγορούν στην δημιουργία ενός κέντρου τραύματος στην πόλη μας.
Ανάλυση βάδισης σε ασθενείς που έχουν υποβληθεί σε ολική αρθροπλαστική του ισχίου
Authors: Κουκουμπής Θεοδόσιος
Published: January 2014

Η αντικατάσταση του κατεστραμμένου ισχίου με ολική αρθροπλαστική έχει σημαντική κλινική επιτυχία, αν και είναι διαθέσιμες λίγες τεκμηριωμένες μελέτες, όσον αφορά την εμβιομηχανική λειτουργικότητα του αρρώστου πριν το χειρουργείο και τις αλλαγές της μετά την θεραπεία. Ενώ η απλή παρατήρηση είναι αρκετή, πολλές φορές, να διακρίνει παθολογική βάδιση, ακόμα και ένας έμπειρος παρατηρητής αδυνατεί να διαπιστώσει επί μέρους χαρακτηριστικά ή μικρές αλλαγές στη βάδιση, αφού πολλές φορές περιλαμβάνουν κλάσμα δευτερολέπτου. Επίσης είναι αδύνατον να εκτιμηθούν μεταβολές που εμφανίζονται σε διαφορετικές ημερομηνίες εξέτασης. Για το λόγο αυτό έχουν δημιουργηθεί διάφορα συστήματα ανάλυσης βάδισης, που επιδιώκουν την αντικειμενική εκτίμηση της θεραπείας αυτής. Στο Εργαστήριο Ιατρικής Φυσικής του Πανεπιστημίου Ιωαννίνων έχει αναπτυχθεί ένα σύστημα ανάλυσης βάδισης που βασίζεται στη χρήση αγώγιμου διαδρόμου, σε συνδυασμό με δύο φωτοκύτταρα, που είναι τοποθετημένα κατά το μήκος του διαδρόμου. Σε συνεργασία με την Ορθοπεδική Κλινική του Πανεπιστημίου Ιωαννίνων, εξετάστηκαν τα τελευταία πέντε χρόνια πέντε ομάδες ασθενών, που έπασχαν από αρθρίτιδα μόνον μίας άρθρωσης και συγκεκριμένα ενός ισχίου. Η πρώτη ομάδα αφορούσε προεγχειρητική εκτίμηση 61 ατόμων και η δεύτερη, τρίτη, τέταρτη και πέμπτη ομάδα, 32, 45, 28 και 19 ασθενείς στους 6 μήνες, 1 χρόνο, 2 χρόνια και 3 χρόνια μετά Ολική Αρθροπλαστική του Ισχίου αντίστοιχα. Οι Παράμετροι Βάδισης που αναλύθηκαν ήταν: - ο Κύκλος ενός πλήρους βήματος (sec) - η Διάρκεια Μονοποδικής Στήριξης (% του κύκλου βήματος) κάθε ποδιού ξεχωριστά - ο Ρυθμός Βάδισης (βήματα/λεπτό) κάθε ποδιού ξεχωριστά - η Ταχύτητα Βάδισης (m/sec) και - το Μήκος Βήματος (% ύψους). Η βάδιση έγινε με κανονική και γρήγορη ταχύτητα, μελετήθηκαν 6 διαδρομές σε κάθε ασθενή (τρεις με κανονική και τρεις με γρήγορη ταχύτητα) και σε κάθε βάδιση αναλύθηκαν 20 διαδοχικά απλά βήματα. Από την ανάλυση των παραμέτρων συμπεραίνεται ότι η Διάρκεια Μονοποδικής Στήριξης είναι η αντιπροσωπευτικότερη παράμετρος εκτίμησης της Ολικής Αρθροπλαστικής του Ισχίου. Το μεγαλύτερο ποσοστό βελτίωσης όλων των ανωτέρω παραμέτρων (80%-100%) συμβαίνει στον 1 χρόνο μετεγχειρητικά και μετά η βελτίωση είναι επουσιώδης. Παρά την σημαντική βελτίωση όλων των παραμέτρων βάδισης, αυτές εξακολουθούν να είναι κατώτερες των αντίστοιχων τιμών φυσιολογικών ατόμων. Η βάδιση με γρήγορη ταχύτητα δεν προσφέρει περισσότερες πληροφορίες προεγχειρητικά όσον αφορά την εκτίμηση της κατάστασης του ασθενούς. Μετεγχειρητικά όμως η εξέταση πρέπει να γίνεται με γρήγορη βάδιση, επειδή αναδεικνύει τυχόν υπάρχοντα προβλήματα. Τέλος, στην σχεδίαση ενός συστήματος ανάλυσης βάδισης πρέπει να μετρώνται περισσότερες της μίας διαδρομές και περισσότερα του ενός βήματα.
ΜΕΛΕΤΗ ΤΗΣ ΜΕΤΑΝΑΣΤΕΥΣΕΩΣ ΠΛΑΣΤΙΚΟΠΟΙΗΤΩΝ ΣΤΟΥΣ ΕΣΤΕΡΕΣ ΤΗΣ ΚΥΤΤΑΡΙΝΗΣ
Authors: Βεγλέρης Ανδρέας
Published: January 2014

ΜΕΛΕΤΗΘΗΚΕ Η ΜΕΤΑΝΑΣΤΕΥΣΗ ΤΩΝ ΣΗΜΑΣΜΕΝΩΝ ΦΘΑΛΙΚΩΝ ΠΛΑΣΤΙΚΟΠΟΙΗΤΩΝ ΔΙ-ΟΚΤΥΛΕΣΤΕΡΑ (DOP), ΔΙΒΟΥΤΥΛΕΣΤΕΡΑ (DBP), ΚΑΙ ΔΙΑΙΘΥΛΕΣΤΕΡΑ (DEP) ΑΠΟ ΤΟΥΣ ΕΣΤΕΡΕΣ ΤΗΣ ΚΥΤΤΑΡΙΝΗΣ, ΔΙΟΞΙΚΗ ΚΥΤΤΑΡΙΝΗ, ΤΡΙΟΞΙΚΗ ΚΥΤΤΑΡΙΝΗ, ΟΞΙΚΗ ΒΟΥΤΥΡΙΚΗ ΚΥΤΤΑΡΙΝΗ, ΟΞΙΚΗ ΠΡΟΠΙΟΝΙΚΗ ΚΥΤΤΑΡΙΝΗ, ΝΙΤΡΟΚΥΤΤΑΡΙΝΗ ΕΜΠΟΡΙΟΥ (7,8% Ν2), ΝΙΤΡΟΚΥΤΤΑΡΙΝΗ ΠΥΡΙΤΙΔΑΣ (13,15% Ν2), ΣΤΑ ΥΓΡΑ ΠΕΡΙΒΑΛΛΟΝΤΑ ΜΕΣΑ, ΕΛΑΙΟΛΑΔΟ, ΕΛΑΙΚΟ ΟΞΥ, ΟΙΝΟΠΝΕΥΜΑ, ΟΞΙΚΟ ΟΞΥ, ΚΑΙ ΝΕΡΟ. ΧΡΗΣΙΜΟΠΟΙΗΘΗΚΕ ΚΥΡΙΩΣ Η ΜΕΘΟΔΟΣ ΤΟΥ ΣΗΜΑΣΜΕΝΟΥ ΠΛΑΣΤΙΚΟΠΟΙΗΤΗ ΚΑΙ ΤΗΣ ΜΕΤΡΗΣΕΩΣ ΤΗΣ ΡΑΔΙΕΝΕΡΓΕΙΑΣ ΤΟΥΣ ΥΓΡΟΥ ΠΕΡΙΒΑΛΛΟΝΤΟΣ ΜΕΣΟΥ, ΣΤΟ ΟΠΟΙΟ ΕΙΣΕΡΧΕΤΑΙ Ο ΣΗΜΑΣΜΕΝΟΣ ΠΛΑΣΤΙΚΟΠΟΙΗΤΗΣ. ΣΥΓΚΡΙΣΗ ΤΩΝ ΑΠΟΤΕΛΕΣΜΑΤΩΝ ΕΓΙΝΕΜΕ ΤΗΝ ΣΤΑΘΜΙΚΗ ΜΕΘΟΔΟ (ISO R 177) KAI ME THN ΜΕΘΟΔΟ ΤΗΣ ΜΕΤΡΗΣΕΩΣ ΤΗΣ ΑΠΩΛΕΙΑΣ ΤΗΣ ΡΑΔΙΕΝΕΡΓΕΙΑΣ. ΜΕ ΤΗΝ ΜΕΘΟΔΟ ΤΗΣ ΑΥΤΟΡΑΔΙΟΓΡΑΦΙΑΣ ΕΓΙΝΕ ΕΛΕΓΧΟΣ ΤΗΣ ΚΑΤΑΝΟΜΗΣ ΤΩΝ ΣΗΜΑΣΜΕΝΩΝ ΜΕ 14C-ΜΟΡΙΩΝ ΣΤΗΝ ΜΑΖΑ ΤΩΝ ΔΟΚΙΜΙΩΝ . (ΠΕΡΙΚΟΠΗ)
ΑΝΑΠΤΥΞΗ ΜΗΧΑΝΗΣ ΛΟΓΙΚΟΥ ΠΡΟΓΡΑΜΜΑΤΙΣΜΟΥ
Authors: Βλαχάβας Ιωάννης
Published: January 2014

ΤΟ ΑΝΤΙΚΕΙΜΕΝΟ ΤΗΣ ΔΙΑΤΡΙΒΗΣ ΕΙΝΑΙ Η ΜΕΛΕΤΗ ΚΑΙ Η ΣΧΕΔΙΑΣΗ ΣΥΣΤΗΜΑΤΩΝ ΕΙΔΙΚΕΥΜΕΝΩΝ ΣΤΗΝ ΕΚΤΕΛΕΣΗ ΛΟΓΙΚΩΝ ΠΡΟΓΡΑΜΜΑΤΩΝ ΚΑΙ ΙΔΙΑΙΤΕΡΑ ΤΗΣ PROLOG. ΣΥΓΚΕΚΡΙΜΕΝΑ ΠΡΟΤΑΘΗΚΕ Η ΣΧΕΔΙΑΣΗ ΜΙΑΣ ΜΗΧΑΝΗΣ PROLOG, ΤΗΣ L- ΜΗΧΑΝΗΣ, Η ΟΠΟΙΑ ΕΚΤΕΛΕΙ ΜΕΤΑΦΡΑΣΜΕΝΑ PROLOG ΠΡΟΓΡΑΜΜΑΤΑ. Η L-MHXANH ΕΙΝΑΙ ΜΕΣΑΙΑΣ ΑΠΟΔΟΣΗΣ (50 KLIPS) ΑΛΛΑ ΧΑΜΗΛΟΥ ΚΟΣΤΟΥΣ ΚΑΙ ΣΧΕΔΙΑΣΤΗΚΕ ΕΤΣΙ ΩΣΤΕ ΝΑ ΑΠΟΤΕΛΕΙ ΤΟ ΚΥΡΙΟ ΤΜΗΜΑ ΕΝΟΣ ΟΛΟΚΛΗΡΩΜΕΝΟΥ PROLOG ΣΥΣΤΗΜΑΤΟΣ, ΤΟΥ UTHL, ΓΙΑ ΤΗΝ ΑΝΑΠΤΥΞΗ ΚΑΙ ΕΚΤΕΛΕΣΗ PROLOG ΠΡΟΓΡΑΜΜΑΤΩΝ. ΣΤΑ ΠΛΑΙΣΙΑ ΕΠΙΣΗΣ ΤΟΥ ΔΙΔΑΚΤΟΡΙΚΙΟΥ ΣΧΕΔΙΑΣΤΗΚΕ Η RPM, ΜΙΑ ΜΗΧΑΝΗ PROLOG ΜΕ ΠΕΡΙΟΡΙΣΜΕΝΟ ΑΡΙΘΜΟ ΕΝΤΟΛΩΝ ΚΑΙ ΠΟΛΥ ΜΕΓΑΛΗ ΑΠΟΔΟΣΗ ΤΗΣ ΤΑΞΗΣ ΤΩΝ 500 KLIPS.
ΣΥΓΚΡΙΤΙΚΗ ΜΕΛΕΤΗ ΤΩΝ ΑΠΟΤΕΛΕΣΜΑΤΩΝ ΤΟΥ ΑΚΤΙΝΟΛΟΓΙΚΟΥ ΕΛΕΓΧΟΥ ΤΩΝ ΜΑΣΤΩΝ ΚΑΙ ΤΗΣ ΙΣΤΟΛΟΓΙΚΗΣ ΕΙΚΟΝΑΣ ΤΟΥ ΕΝΔΟΜΗΤΡΙΟΥ
Authors: Κουφόπουλος Κωνσταντίνος
Published: January 2014

Η ΜΕΛΕΤΗ ΑΥΤΗ ΕΡΕΥΝΗΣΕ ΤΗΝ ΠΙΘΑΝΗ ΣΥΣΧΕΤΙΣΗ ΤΗΣ ΠΑΘΟΛΟΓΙΚΗΣ ΕΚΦΡΑΣΗΣ ΤΟΥ ΜΑΣΤΟΥΚΑΙ ΤΟΥ ΕΝΔΟΜΗΤΡΙΟΥ. ΜΕΛΕΤΗΣΑΜΕ 242 ΓΥΝΑΙΚΕΣ ΗΛΙΚΙΑΣ 32-64 ΧΡΟΝΩΝ ΚΑΤΑΓΡΑΦΟΝΤΑΣ 83 ΠΑΡΑΜΕΤΡΟΥΣ ΠΟΥ ΑΦΟΡΟΥΣΑΝ ΤΟ ΑΤΟΜΙΚΟ ΚΑΙ ΚΛΗΡΟΝΟΜΙΚΟ ΙΣΤΟΡΙΚΟ, ΤΗΝ ΑΚΤΙΝΟΛΟΓΙΚΗ ΕΙΚΟΝΑ ΤΟΥ ΜΑΣΤΟΥ, ΤΗΝ ΙΣΤΟΛΟΓΙΚΗ ΕΙΚΟΝΑ ΤΟΥ ΕΝΔΟΜΗΤΡΙΟΥ ΚΑΙ ΤΗΝ ΙΣΤΟΛΟΓΙΚΗ ΕΙΚΟΝΑ ΤΟΥ ΜΑΣΤΟΥ ΟΠΟΥ ΥΠΑΡΧΕΙ. Η ΑΙΤΙΑ ΠΡΟΣΕΛΕΥΣΗΣ ΤΩΝ ΓΥΝΑΙΚΩΝ ΗΤΑΝ ΓΥΝΑΙΚΟΛΟΓΙΚΟ ΠΡΟΒΛΗΜΑ. ΠΡΑΓΜΑΤΟΠΟΙΗΘΗΚΕ ΕΠΙΣΗΣ ΜΑΣΤΟΓΡΑΦΙΑ LOW- DOSE ΔΥΟ ΠΡΟΒΟΛΩΝ. ΣΤΗΝ ΙΣΤΟΛΟΓΙΚΗ ΕΞΕΤΑΣΗ ΠΟΥ ΑΚΟΛΟΥΘΗΣΕ ΤΗΝ ΔΟΚΙΜΑΣΤΙΚΗ ΑΠΟΞΕΣΗ ΗΤΑΝ ΥΣΤΕΡΕΚΤΟΜΗ ΔΟΘΗΚΕ ΙΔΙΑΙΤΕΡΗ ΠΡΟΣΟΧΗ ΣΤΟ ΕΝΔΟΜΗΤΡΙΟ. ΤΑ ΣΗΜΑΝΤΙΚΟΤΕΡΑ ΑΠΟΤΕΛΕΣΜΑΤΑ ΠΟΥ ΒΓΗΚΑΝ ΑΠΟ ΤΗΝ ΣΤΑΤΙΣΤΙΚΗ ΑΝΑΛΥΣΗ ΠΟΥ ΕΓΙΝΕ ΣΕ ΔΥΟ ΕΠΙΠΕΔΑ ΗΤΑΝ: Α) ΦΑΙΝΕΤΑΙ ΟΤΙ Ο ΜΕΓΑΛΥΤΕΡΟΣ ΑΡΙΘΜΟΣ ΕΚΤΡΩΣΕΩΝ/ΑΠΟΒΟΛΩΝ ΔΡΑ ΕΝΑΝΤΙΟΝ ΤΗΣ ΕΜΦΑΝΙΣΕΩΣ ΥΠΕΡΠΛΑΣΙΑΣ 'Η ΚΑΚΟΗΘΟΥΣ ΕΞΑΛΛΑΓΗΣ ΤΟΥ ΕΝΔΟΜΗΤΡΙΟΥ. Β) ΟΙ ΓΥΝΑΙΚΕΣ ΜΕ ΚΑΡΚΙΝΟ ΕΝΔΟΜΗΤΡΙΟΥ ΕΜΦΑΝΙΖΟΥΝ ΑΥΞΗΜΕΝΗ ΣΥΧΝΟΤΗΤΑ ΜΑΣΤΟΓΡΑΦΙΚΗΣ ΕΙΚΟΝΑΣ DY ΚΑΤΑ WOLFE.
ΛΑΙΚΗ ΛΑΤΡΕΙΑ ΚΑΙ ΘΡΗΣΚΕΥΤΙΚΗ ΣΥΜΠΕΡΙΦΟΡΑ ΤΩΝ ΚΑΤΟΙΚΩΝ ΤΗΣ ΣΑΜΟΥ
Authors: Βαρβούνης Εμμανουήλ
Published: January 2014

ΣΤΗ ΜΕΛΕΤΗ ΑΥΤΗ ΕΞΕΤΑΖΕΤΑΙ Η ΛΑΙΚΗ ΛΑΤΡΕΙΑ ΚΑΙ Η ΘΡΗΣΚΕΥΤΙΚΗ ΣΥΜΠΕΡΙΦΟΡΑ ΤΩΝ ΚΑΤΟΙΚΩΝ ΤΗΣ ΣΑΜΟΥ, ΚΥΡΙΩΣ ΚΑΤΑ ΤΗΝ ΠΕΡΙΟΔΟ 1980- 1990, ΜΕ ΑΝΑΦΟΡΕΣ ΣΕ ΔΙΑΧΡΟΝΙΚΕΣ ΘΕΩΡΗΣΕΙΣ ΕΘΙΜΩΝ, ΘΕΣΜΩΝ ΚΑΙ ΠΑΡΑΔΟΣΙΑΚΩΝ ΠΟΛΙΤΙΣΤΙΚΩΝ ΜΟΡΦΩΜΑΤΩΝ. ΕΞΕΤΑΖΟΝΤΑΙ ΘΕΜΑΤΑ ΓΥΡΩ ΑΠΟ ΤΑ ΛΑΙΚΑ ΚΤΙΣΜΑΤΑ, ΤΟΥΣ ΙΕΡΕΙΣ ΚΑΙ ΤΗ ΘΕΣΗ ΤΟΥΣ, ΤΟΝ ΚΥΚΛΟ ΤΗΣ ΖΩΗΣ (ΓΕΝΝΗΣΗ-ΓΑΜΟΣ-ΘΑΝΑΤΟΣ), ΤΟΝ ΚΥΚΛΟ ΤΟΥ ΧΡΟΝΟΥ, ΤΙΣ ΘΡΗΣΚΕΥΤΙΚΕΣ ΠΑΡΑΔΟΣΕΙΣ, ΤΗΝ ΤΟΠΙΚΗ ΕΚΚΛΗΣΙΑ, ΤΙΣ ΑΦΙΕΡΩΜΑΤΙΚΕΣ ΚΡΙΤΙΚΕΣ, ΤΙΣ ΠΡΑΞΕΙΣ ΓΙΑ ΑΜΕΣΗ ΕΠΑΦΗ ΤΟΥ ΑΝΘΡΩΠΟΥ ΜΕ ΤΟ ΘΕΙΟ, ΤΑ ΠΑΝΗΓΥΡΙΑ, ΤΙΣ ΛΑΤΡΕΥΤΙΚΕΣ-ΛΕΙΤΟΥΡΓΙΚΕΣ ΠΡΑΞΕΙΣ Κ.Τ.Ο. Η ΕΡΓΑΣΙΑ ΠΡΟΣΠΑΘΕΙ ΝΑ ΠΡΟΣΔΙΟΡΙΣΕΙ ΤΙΣ ΑΙΤΙΕΣ ΚΑΙ ΤΑ ΣΤΑΔΙΑ ΥΠΟΧΩΡΗΣΗΣ ΤΩΝ ΠΑΡΑΔΟΣΙΑΚΩΝ ΔΕΔΟΜΕΝΩΝ ΓΥΡΩ ΑΠΟ ΤΗ ΘΡΗΣΚΕΥΤΙΚΗ ΣΥΜΠΕΡΙΦΟΡΑ ΤΩΝ ΚΑΤΟΙΚΩΝ ΤΟΥΝΗΣΙΟΥ, ΔΙΑΤΥΠΩΝΟΝΤΑΣ ΑΠΟΨΕΙΣ ΓΥΡΩ ΑΠΟ ΤΟΥΣ ΠΑΡΑΓΟΝΤΕΣ ΠΟΥ ΠΡΟΣΔΙΟΡΙΣΑΝ, ΚΑΙ ΣΥΝΕΧΙΖΟΥΝ ΤΗ ΜΟΡΦΗ ΚΑΙ ΤΟ ΠΕΡΙΕΧΟΜΕΝΟ ΤΗΣ ΛΑΙΚΗΣ ΛΑΤΡΕΙΑΣ ΣΤΗ ΣΑΜΟ.
ΛΙΘΟΛΟΓΙΑ, ΤΕΚΤΟΝΙΚΗ, ΓΕΩΧΗΜΕΙΑ ΚΑΙ ΜΕΤΑΜΟΡΦΩΣΗ ΜΕΡΟΥΣ ΤΟΥ ΔΥΤΙΚΟΥ ΤΜΗΜΑΤΟΣ ΤΗΣ ΟΜΑΔΑΣ ΒΕΡΤΙΣΚΟΥ. Η ΠΕΡΙΟΧΗ Β.Α. ΑΠΟ ΤΗ ΛΙΜΝΗ ΑΓΙΟΥ ΒΑΣΙΛΕΙΟΥ (ΚΟΡΩΝΕΙΑ)
Authors: Κούρου Ασημίνα
Published: January 2014

ΣΤΗ ΔΙΑΤΡΙΒΗ ΑΥΤΗ ΜΕΛΕΤΗΘΗΚΕ Η ΛΙΘΟΛΟΓΙΑ, Η ΤΕΚΤΟΝΙΚΗ, Η ΓΕΩΧΗΜΕΙΑ ΚΑΙ Η ΜΕΤΑΜΟΡΦΩΣΗ ΜΕΡΟΥΣ ΤΟΥ ΔΥΤΙΚΟΥ ΤΜΗΜΑΤΟΣ ΤΗΣ ΣΕΡΒΟΜΑΚΕΔΟΝΙΚΗΣ ΜΑΖΑΣ ΣΤΟΝ ΕΛΛΗΝΙΚΟ ΧΩΡΟΚΑΙ ΠΙΟ ΣΥΓΚΕΚΡΙΜΕΝΑ Η ΠΕΡΙΟΧΗ ΒΟΡΕΙΑ ΑΠΟ ΤΗ ΛΙΜΝΗ ΚΟΡΩΝΕΙΑ. ΣΤΗΝ ΠΕΡΙΟΧΗ ΜΕΛΕΤΗΣ ΔΙΑΧΩΡΙΣΤΗΚΑΝ ΔΙΑΦΟΡΟΙ ΛΙΘΟΛΟΓΙΚΟΙ ΤΥΠΟΙ ΟΠΩΣ ΜΙΓΜΑΤΙΤΕΣ, ΜΑΡΜΑΡΥΓΙΑΚΟΙ ΣΧΙΣΤΟΛΙΘΟΙ, ΜΕΤΑΨΑΜΜΙΤΕΣ, ΣΧΙΣΤΟΛΙΘΟΙ ΚΟΛΧΙΚΟΥ- ΑΝΑΛΗΨΗΣ, ΑΜΦΙΒΟΛΙΤΕΣ, ΜΕΤΑΔΟΛΕΡΙΤΕΣ, ΜΕΤΑΕΚΛΟΓΙΤΙΚΑ ΠΕΤΡΩΜΑΤΑ ΚΑΙ Ο ΓΡΑΝΙΤΗΣ ΠΟΛΥΔΕΝΔΡΙΟΥ. ΟΙ ΜΙΓΜΑΤΙΤΕΣ ΕΧΟΥΝ ΠΡΟΕΛΘΕΙ ΑΠΟ ΜΕΡΙΚΗ ΤΗΞΗ ΤΩΝ ΓΝΕΥΣΙΑΚΩΝ ΠΕΤΡΩΜΑΤΩΝ ΚΑΙ ΕΙΝΑΙ ΕΝΑΣ ΥΠΕΡΑΡΓΙΛΙΚΟΣ, "S" ΤΥΠΟΥ ΓΡΑΝΙΤΗΣ. ΟΙ ΠΡΩΤΟΛΙΘΟΙ ΤΩΝ ΜΕΤΑΒΑΣΙΤΩΝ ΕΙΝΑΙ ΘΟΛΕΙΤΙΚΟΙ ΒΑΣΑΛΤΕΣ ΠΟΥ ΣΧΕΤΙΖΟΝΤΑΙ ΜΕ ΜΕΤΑΒΑΤΙΚΟ ΠΕΡΙΒΑΛΛΟΝ ΜΕΤΑΞΥ MORB ΚΑΙ WPB. ΣΤΗΝ ΠΕΡΙΟΧΗ ΑΝΑΓΝΩΡΙΣΤΗΚΑΝ 4 ΠΑΡΑΜΟΡΦΩΤΙΚΑ ΚΑΙ 5 ΜΕΤΑΜΟΡΦΙΚΑ ΕΠΕΙΣΟΔΙΑ . ΤΟ ΠΑΛΑΙΟΤΕΡΟ ΑΝΑΓΝΩΡΙΣΙΜΟ ΜΕΤΑΜΟΡΦΙΚΟ ΕΠΕΙΣΟΔΙΟ ΕΙΝΑΙ ΕΚΛΟΓΙΤΙΚΗΣ ΦΑΣΗΣ, ΤΟ ΔΕΥΤΕΡΟ ΚΑΤΑ ΧΡΟΝΙΚΗ ΣΕΙΡΑ ΕΙΝΑΙ ΥΨΗΛΗΣ ΘΕΡΜΟΚΡΑΣΙΑΣ ΜΕΣΗΣ ΠΙΕΣΗΣ, ΤΟ ΤΡΙΤΟ ΜΕΣΗΣ ΠΙΕΣΗΣ-ΜΕΣΗΣ ΘΕΡΜΟΚΡΑΣΙΑΣ ΑΜΦΙΒΟΛΙΤΙΚΗΣ ΦΑΣΗΣ, ΤΟ ΤΕΤΑΡΤΟ ΜΕΣΗΣ ΘΕΡΜΟΚΡΑΣΙΑΣ-ΜΕΣΗΣ ΠΙΕΣΗΣ ΑΝΩ ΠΡΑΣΙΝΟΣΧΙΣΤΟΛΙΘΙΚΗΣ ΦΑΣΗΣ, ΚΑΙ ΤΟ ΠΕΜΠΤΟ ΕΙΝΑΙ ΧΑΜΗΛΗΣ ΘΕΡΜΟΚΡΑΣΙΑΣ-ΧΑΜΗΛΗΣ ΠΙΕΣΗΣ. ΟΙ ΣΥΝΘΗΚΕΣ ΤΩΝ ΕΠΕΙΣΟΔΙΩΝ ΠΡΟΣΔΙΟΡΙΣΤΗΚΑΝ ΚΑΙ ΜΕ ΓΕΩΘΕΡΜΟΒΑΡΟΜΕΤΡΙΚΕΣ ΜΕΘΟΔΟΥΣ,ΕΝΩ ΕΓΙΝΕ ΚΑΙ ΠΡΟΣΠΑΘΕΙΑ ΣΥΣΧΕΤΙΣΗΣ ΤΩΝ ΕΠΕΙΣΟΔΙΩΝ ΑΥΤΩΝ ΜΕ ΕΝΑ ΜΟΝΤΕΛΟ ΓΕΩΤΕΚΤΟΝΙΚΗΣ ΕΞΕΛΙΞΗΣ ΤΗΣ ΣΕΡΒΟΜΑΚΕΔΟΝΙΚΗΣ ΜΑΖΑΣ.
ΕΛΛΕΙΠΤΙΚΗ ΣΥΜΠΕΡΑΣΜΑΤΟΛΟΓΙΑ: ΠΟΛΥΠΛΟΚΟΤΗΤΑ, ΑΛΓΟΡΙΘΜΟΙ, ΣΗΜΑΣΙΟΛΟΓΙΑ
Authors: Δημόπουλος Γιάννης
Published: January 2014

ΣΤΗΝ ΔΙΑΤΡΙΒΗ ΑΥΤΗ ΑΝΑΛΥΟΝΤΑΙ ΟΡΙΣΜΕΝΑ ΥΠΟΛΟΓΙΣΤΙΚΑ ΧΑΡΑΚΤΗΡΙΣΤΙΚΑ ΤΗΣ ΕΛΛΕΙΠΤΙΚΗΣ ΛΟΓΙΚΗΣ, ΕΝΟΣ ΑΠΟ ΤΟΥΣ ΚΥΡΙΟΤΕΡΟΥΣ ΜΗ ΜΟΝΟΤΟΝΙΚΟΥΣ ΦΟΡΜΑΛΙΣΜΟΥΣ. ΔΙΝΕΤΑΙ ΜΙΑ ΑΝΑΛΥΣΗ ΤΗΣ ΠΟΛΥΠΛΟΤΗΤΑΣ ΠΕΡΙΟΡΙΣΜΕΝΩΝ ΠΕΡΙΠΤΩΣΕΩΝ ΕΛΛΕΙΠΤΙΚΩΝ ΘΕΩΡΙΩΝ, ΜΕ ΜΕΤΑΣΧΗΜΑΤΙΣΜΟ ΤΩΝ ΘΕΩΡΙΩΝ ΣΕ ΓΡΑΦΗΜΑΤΑ. ΑΠΟ ΤΟΝ ΜΕΤΑΣΧΗΜΑΤΙΣΜΟ ΑΥΤΟ ΠΡΟΚΥΠΤΟΥΝ ΚΑΙ ΕΝΔΙΑΦΕΡΟΝΤΑ ΘΕΩΡΗΤΙΚΑ ΑΠΟΤΕΛΕΣΜΑΤΑ. ΑΚΟΛΟΥΘΩΝΤΑΣ ΤΗΝ ΓΡΑΦΟΘΕΩΡΗΤΙΚΗ ΑΥΤΗ ΠΡΟΣΕΓΓΙΣΗ ΑΝΑΠΤΥΣΟΝΤΑΙ ΔΥΟ ΑΛΓΟΡΙΘΜΟΙ ΓΙΑ ΤΗΝ ΕΥΡΕΣΗ ΠΥΡΗΝΩΝ ΣΕ ΚΑΤΕΥΘΥΝΟΜΕΝΑ ΓΡΑΦΗΜΑΤΑ. Ο ΠΡΩΤΟΣ ΕΙΝΑΙ ΑΛΓΟΡΙΘΜΟΣ ΠΟΛΥΩΝΥΜΙΚΗΣ ΚΑΘΥΣΤΕΡΗΣΗΣ ΚΑΙ ΒΡΙΣΚΕΙ ΕΝΑ ΜΕΓΑΛΟ ΥΠΟΣΥΝΟΛΟ ΤΩΝ ΠΥΡΗΝΩΝ ΓΡΑΦΗΜΑΤΟΣ ΧΩΡΙΣ ΠΕΡΙΤΤΟΥΣ ΚΥΚΛΟΥΣ. Ο ΔΕΥΤΕΡΟΣ ΛΥΝΕΙΤΟ ΠΡΟΒΛΗΜΑ ΣΤΗΝ ΓΕΝΙΚΗ ΠΕΡΙΠΤΩΣΗ. Ο ΑΛΓΟΡΙΘΜΟΣ ΑΥΤΟΣ ΧΡΗΣΙΜΟΠΟΙΕΙ ΕΝΑ ΣΥΝΟΛΟ ΚΟΡΥΦΩΝ ΑΝΑΔΡΑΣΗΣ ΓΙΑ ΤΟΝ ΠΕΡΙΟΡΙΣΜΟ ΤΩΝ ΑΠΑΙΤΟΥΜΕΝΩΝ ΥΠΟΛΟΓΙΣΜΩΝ. ΤΕΛΟΣ, ΓΙΑ ΤΟ ΔΙΚΤΥΟ ΚΛΗΡΟΝΟΜΙΚΟΤΗΤΑΣ ΑΝΑΠΤΥΣΕΤΑΙ ΜΙΑ ΣΗΜΑΣΙΟΛΟΓΙΑ ΠΟΥ ΑΠΟΤΕΛΕΙΤΑΙ ΑΠΟ ΔΥΟ ΜΕΡΗ: ΤΗΝ ΘΕΩΡΙΑ ΠΕΡΙΕΧΟΜΕΝΟΥ, ΠΟΥ ΠΕΡΙΓΡΑΦΕΙ ΤΗΝ ΓΝΩΣΗ ΓΙΑ ΤΟΝ ΚΟΣΜΟ ΚΑΙ ΤΟ ΜΟΝΤΕΛΟ ΕΠΕΞΕΡΓΑΣΙΑΣ ΠΟΥ ΕΞΗΓΕΙ ΠΩΣ ΑΥΤΗ Η ΓΝΩΣΗ ΧΡΗΣΙΜΟΠΟΙΕΙΤΑΙ.
Λεμφαγγεία του ανθρώπινου περιόστεου
Authors: Βήττας Δημήτριος
Published: January 2014

Η ύπαρξη ή όχι λεμφικής αποχετεύσεως από τα οστά και το περιόστεο εξακολουθεί να αμφισβητείται. Σκοπός της παρούσης διατριβής είναι η ανίχνευση λεμφοφόρων τριχοειδών στο ανθρώπινο περιόστεο, αν υπάρχουν. 23 βιοψίες περιόστεου εξετάστηκαν. 6 βιοψίες στο απλό μικροσκόπιο και 17 βιοψίες στο ηλεκτρονικό μικροσκόπιο. Εφαπτόμενες τομές χρώστηκαν με την ιστοχημική μέθοδο της υπεροξειδάσης για τον παράγοντα οκτώ και για την λαμινίνη και μελετήθηκαν στο απλό μικροσκόπιο. Για το ηλεκτρονικό μικροσκόπιο οι τομές χρώστηκαν με uranil acetate και κιτρικό μόλυβδο και μελετήθηκαν σε JEOL 100B ηλεκτρονικό μικροσκόπιο. Σε κανένα παρασκεύασμα παρατηρήθηκαν λεμφαγγεία. Αυτό οδηγεί στο συμπέρασμα ότι το ανθρώπινο περιόστεο ή δεν έχει καθόλου λεμφαγγεία ή αν έχει, αυτά είναι ελάχιστα και τόσο διάσπαρτα, ώστε δεν είναι δυνατό να ανιχνευτούν με αποδεδειγμένα αξιόπιστες μεθόδους.
Εκπαιδευτική παρέμβαση σε μαθητές γυμνασίων της επαρχίας Αγίου Βασιλείου στην Κρήτη για την πρόληψη της καρδιαγγειακής νόσου
Authors: Λιονής Χρήστος
Published: January 2014

Περιεχόμενο της διατριβής αυτής ήταν ο σχεδιασμός, εφαρμογή και η αξιολόγηση ενός προγράμματος εκπαιδευτικής παρέμβασης (αγωγής υγείας) σε μαθητικούς πληθυσμούς μιας αγροτικής περιοχής της Κρήτης. Ο κύριος στόχος του προγράμματος αυτού ήταν η πρωτογενής πρόληψη της καρδιαγγειακής νόσου μέσω της αλλαγής των παραγόντων κινδύνου αυτής. Οι μαθητές των γυμνασίων της επαρχίας Αγίου Βασιλείου στην Κρήτη (Ν=301) αποτέλεσαν την ομάδα παρέμβασης και οι μαθητές μιας γειτονικής προς αυτήν επαρχίας (Αμαρίου) την ομάδα ελέγχου (Ν=211). Ο έλεγχος υγείας των μαθητών (στην αρχή και στο τέλος της παρέμβασης) περιελάμβανε μέτρηση σωματομετρικών παραγόντων και αρτηριακής πίεσης, λιπιδίων ορού, καταγραφή γνώσεων σε θέματα υγείας, καθώς και συμπεριφοράς σχετικά με το κάπνισμα, την κατανάλωση οινοπνεύματος και τη διατροφή. Η εκπαιδευτική παρέμβαση η οποία βασίστηκε στην κοινωνική γνωστική θεωρία, εφαρμόστηκε στις τάξεις των σχολείων με τη βοήθεια ενός αριθμού εθελοντών καθηγητών και ειδικά εκπαιδευμένης ομάδας υγείας. Στο πρόγραμμα συμμετείχαν και οι γονείς των μαθητών, οι οποίοι ενημερωνόντουσαν στο σπίτι για την υγεία των παιδιών τους. Η εκτίμηση της αποτελεσματικότητας της παρέμβασης έγινε με βάση τις αλλαγές στις γνώσεις και στους παράγοντες κινδύνου της καρδιαγγειακής νόσου των μαθητών της ομάδας παρέμβασης που συμμετείχαν στην αρχική και τελική εξέταση, σε σύγκριση με την ομάδα ελέγχου. Μετά από ένα και δύο χρόνια εκπαιδευτικής παρέμβασης επισημάνθηκαν ευνοϊκές και στατιστικά σημαντικές αλλαγές στους παράγοντες κινδύνου (ολική και LDL χοληστερόλη ορού, στο δείκτη μάζας σώματος, στη διαστολική τιμή της αρτηριακής πίεσης) για την καρδιαγγειακή νόσο των μαθητών, στις συνήθειες τους σχετικά με το κάπνισμα, την κατανάλωση οινοπνεύματος και την άσκηση, καθώς και στις γνώσεις υγείας τους.
ΜΕΤΑΠΟΛΕΜΙΚΗ ΠΟΛΙΤΙΚΗ ΠΟΙΗΣΗ. ΙΔΕΟΛΟΓΙΑ ΚΑΙ ΠΟΙΗΤΙΚΗ
Authors: Μεντή Θεοδώρα
Published: January 2014

ΑΡΧΙΚΗ ΕΠΙΔΙΩΞΗ ΑΥΤΗΣ ΤΗΣ ΕΡΓΑΣΙΑΣ ΕΙΝΑΙ Η ΟΡΙΟΘΕΤΗΣΗ ΤΟΥ ΙΣΤΟΡΙΚΟΥ ΔΙΑΓΡΑΜΜΑΤΟΣ ΤΗΣ ΜΕΤΑΠΟΛΕΜΙΚΗΣ ΠΟΙΗΤΙΚΗΣ ΠΑΡΑΓΩΓΗΣ (ΣΕΙΡΕΣ/ΛΟΓΟΤΕΧΝΙΚΗ ΠΑΡΑΓΩΓΗ/ΜΕΤΑΠΟΛΕΜΙΚΟΣ ΧΡΟΝΟΣ). ΜΕΛΕΤΑΤΑΙ ΙΔΙΑΙΤΕΡΑ Η ΛΕΓΟΜΕΝΗ "ΠΡΩΤΗ ΜΕΤΑΠΟΛΕΜΙΚΗ ΓΕΝΙΑ", ΚΑΙ ΕΙΔΙΚΟΤΕΡΑ ΟΙ ΠΟΙΗΤΕΣ ΠΟΥ ΠΑΡΟΥΣΙΑΖΟΥΝ ΕΜΦΑΝΩΣ ΣΤΟΙΧΕΙΑ ΠΟΛΙΤΙΚΟΥ ΚΑΙ ΚΟΙΝΩΝΙΚΟΥ ΠΡΟΒΛΗΜΑΤΙΣΜΟΥ (Π.Χ. ΑΝΑΓΝΩΣΤΑΚΗΣ, ΑΛΕΞΑΝΔΡΟΥ, ΛΕΙΒΑΔΙΤΗΣ, ΚΑΤΣΑΡΟΣ, ΠΑΤΡΙΚΙΟΣ Κ.Α.). ΕΠΙΧΕΙΡΕΙΤΑΙ ΜΙΑ ΣΥΝΟΛΙΚΗ ΤΟΠΟΘΕΤΗΣΗ ΤΟΥ ΘΕΜΑΤΟΣ, ΟΠΩΣ ΤΟ ΑΝΤΙΜΕΤΩΠΙΣΕ ΩΣΤΩΡΑ Η ΚΡΙΤΙΚΗ (ΒΛ. "ΠΟΙΗΣΗ ΤΗΣ ΗΤΤΑΣ"), ΚΑΙ Η ΠΡΟΤΑΣΗ ΜΑΣ, ΒΑΣΕΙ ΤΗΣ ΕΝΝΟΙΑΣ ΤΗΣ "ΠΟΛΙΤΙΚΗΣ ΚΑΙ ΠΟΙΗΤΙΚΗΣ ΗΘΙΚΗΣ" ΠΟΥ ΧΑΡΑΚΤΗΡΙΖΕΙ ΤΗΝ ΙΔΕΟΛΟΓΙΚΗ ΣΤΑΣΗ ΚΑΙ ΤΗΝ ΠΟΙΗΤΙΚΗ ΛΕΙΤΟΥΡΓΙΑ ΤΗΣ ΜΕΤΑΠΟΛΕΜΙΚΗΣ ΠΟΙΗΣΗΣ, ΜΕΣΑ ΣΤΟ ΣΥΝΟΛΟ ΤΗΣ ΣΥΓΧΡΟΝΗΣ ΝΕΟΕΛΛΗΝΙΚΗΣ ΠΟΙΗΣΗΣ (1945 -1967).
ΤΟ ΖΗΤΗΜΑ ΤΗΣ ΑΥΤΟΝΟΜΙΑΣ ΤΟΥ ΕΛΛΗΝΙΚΟΥ ΣΥΝΔΙΚΑΛΙΣΤΙΚΟΥ ΚΙΝΗΜΑΤΟΣ. ΤΟ ΣΥΝΔΙΚΑΛΙΣΤΙΚΟ ΚΙΝΗΜΑ ΣΤΗΝ ΠΕΡΙΟΔΟ ΤΗΣ ΚΑΤΟΧΗΣ ΚΑΙ ΤΟΥ ΕΜΦΥΛΙΟΥ
Authors: Παντελόγλου Γρηγόριος
Published: January 2014

ΜΙΑ ΕΡΕΥΝΑ ΠΑΝΩ ΣΤΟ ΕΛΛΗΝΙΚΟ ΣΥΝΔΙΚΑΛΙΣΤΙΚΟ ΚΙΝΗΜΑ ΔΕΝ ΜΠΟΡΕΙ ΝΑ ΑΓΝΟΗΣΕΙ 'Η ΝΑΠΑΡΑΚΑΜΨΕΙ ΤΟ ΖΗΤΗΜΑ ΤΗΣ ΑΥΤΟΝΟΜΙΑΣ ΤΟΥΣ. Η ΕΡΕΥΝΗΤΙΚΗ ΥΠΟΘΕΣΗ ΤΗΣ ΕΡΓΑΣΙΑΣ ΘΑΜΠΟΡΟΥΣΕ ΝΑ ΠΕΡΙΓΡΑΦΕΙ ΩΣ Η ΑΔΥΝΑΜΙΑ ΣΥΓΚΡΟΤΗΣΗΣ ΕΝΟΣ ΑΥΤΟΝΟΜΟΥ ΣΥΝΔΙΚΑΛΙΣΤΙΚΟΥ ΚΙΝΗΜΑΤΟΣ ΣΤΗ ΜΕΤΑΚΑΤΟΧΙΚΗ ΠΕΡΙΟΔΟ, ΠΟΥ ΟΜΩΣ, ΜΕ ΤΗ ΡΗΞΗ ΤΗΣ ΚΡΑΤΙΚΗΣ ΣΥΝΟΧΗΣΚΑΤΑ ΤΗΝ ΠΕΡΙΔΟ ΤΗΣ ΚΑΤΟΧΗΣ ΚΑΙ ΤΗΣ ΑΝΤΙΣΤΑΣΗΣ-ΜΕΣΩ ΤΗΣ ΟΠΟΙΑΣ ΜΠΗΚΕ ΣΤΟ ΠΡΟΣΚΗΝΙΟ ΤΗΣ ΠΑΓΚΟΣΜΙΑΣ ΣΥΝΔΙΚΑΛΙΣΤΙΚΗΣ ΙΣΤΟΡΙΑΣ-ΕΙΧΕ ΠΑΡΕΙ ΤΗ ΜΟΡΦΗ ΜΑΖΙΚΟΥ ΣΥΝΔΙΚΑΛΙΣΤΙΚΟΥ ΚΙΝΗΜΑΤΟΣ, ΠΟΥ ΕΞΑΣΦΑΛΙΖΕ ΤΗΝ ΕΡΓΑΤΙΚΗ ΕΝΟΤΗΤΑ ΠΑΝΩ ΣΕ ΑΝΤΙΦΑΣΙΣΤΙΚΗ,ΔΗΜΟΚΡΑΤΙΚΗ ΚΑΙ ΤΑΞΙΚΗ ΒΑΣΗ. Η ΜΕΛΕΤΗ ΕΠΙΧΕΙΡΕΙ ΝΑ ΑΠΑΝΤΗΣΕΙ ΣΕ ΔΥΟ ΚΑΤΗΓΟΡΙΕΣΕΡΩΤΗΜΑΤΩΝ: ΝΑ ΑΝΑΖΗΤΗΣΕΙ ΑΠΟ ΤΗ ΜΙΑ, ΠΟΙΕΣ ΒΑΘΥΤΕΡΕΣ ΑΙΤΙΕΣ ΔΙΕΥΚΟΛΥΝΑΝ ΤΗΝ ΑΛΩΣΗ ΤΟΥ ΣΥΝΔΙΚΑΛΙΣΤΙΚΟΥ ΚΙΝΗΜΑΤΟΣ ΣΤΗΝ ΑΚΥΡΩΣΗ ΤΗΣ "ΑΥΤΟΔΙΑΜΟΡΦΩΣΗΣ" ΤΟΥ ΚΑΙ ΑΠΟ ΤΗΝ ΑΛΛΗ, ΝΑ ΕΡΕΥΝΗΣΕΙ ΠΟΙΟ ΗΤΑΝ ΤΟ ΒΑΡΟΣ ΤΗΣ ΚΑΘΕ ΠΑΡΕΜΒΑΣΗΣ (ΑΠΟ ΤΟ ΚΡΑΤΟΣ, ΤΑ ΠΟΛΙΤΙΚΑ ΚΟΜΜΑΤΑ ΚΑΙ ΤΟΝ ΞΕΝΟ ΠΑΡΑΓΟΝΤΑ) ΣΤΗ ΔΙΑΡΘΡΩΣΗ ΤΟΥ, ΣΤΗΝ ΠΕΡΙΠΕΤΕΙΩΔΗ ΜΕΝ, ΑΛΛΑ "ΠΕΙΘΑΡΧΗΜΕΝΗ" ΔΙΑΔΡΟΜΗ ΤΟΥ ΜΕΣΑ ΣΤΟ ΝΕΟΕΛΛΗΝΙΚΟ ΚΟΙΝΩΝΙΚΟ ΣΧΗΜΑΤΙΣΜΟ.
ΜΕΤΑΒΟΛΕΣ ΤΩΝ ΕΝΔΟΓΕΝΩΝ ΟΠΙΟΕΙΔΩΝ ΠΕΠΤΙΔΙΩΝ ΣΕ ΑΣΘΕΝΕΙΣ ΜΕ ΝΟΣΗΜΑΤΑ ΤΟΥ ΘΥΡΕΟΕΙΔΟΥΣ
Authors: Μούσλεχ Ζαδάλλα
Published: January 2014

Η ΜΕΛΕΤΗ ΑΥΤΗ ΕΓΙΝΕ ΜΕ ΣΚΟΠΟ ΤΗ ΔΙΕΡΕΥΝΗΣΗ ΤΗΣ ΕΝΔΕΧΟΜΕΝΗΣ ΣΧΕΣΗΣ ΤΩΝ ΣΤΑΤΙΚΩΝ ΚΑΙ ΔΥΝΑΜΙΚΩΝ ΜΕΤΑΒΟΛΩΝ ΤΩΝ ΕΠΙΠΕΔΩΝ ΤΩΝ ΕΝΔΟΓΕΝΩΝ ΟΠΙΟΕΙΔΩΝ ΠΕΠΤΙΔΙΩΝ ΤΟΥ ΠΛΑΣΜΑΤΟΣ, ΜΕ ΑΥΤΑ ΤΩΝ ΘΥΡΕΟΕΙΔΙΚΩΝ ΟΡΜΟΝΩΝ ΣΕ ΚΛΑΣΣΙΚΕΣ ΠΑΘΗΣΕΙΣ ΤΟΥ ΘΥΡΕΟΕΙΔΟΥΣ. ΤΑ ΑΠΟΤΕΛΕΣΜΑΤΑ ΤΗΣ ΜΕΛΕΤΗΣ ΗΤΑΝ: 1. ΣΤΟΥΣ ΑΣΘΕΝΕΙΣ ΜΕ ΝΟΣΟ ΤΟΥ GRAVES' ΤΑ ΕΠΙΠΕΔΑ ΤΗΣ Β-ΕΝΔΟΡΦΙΝΗΣ ΒΡΕΘΗΚΑΝ ΑΥΞΗΜΕΝΑ, ΕΝΩ Η Β-ΛΙΠΟΤΡΟΠΙΝΗΣ ΕΛΑΤΤΩΜΕΝΑ.2. ΣΕ ΑΣΘΕΝΕΙΣ ΜΕ ΤΟΞΙΚΟ ΑΔΕΝΩΜΑ ΟΙ ΜΕΤΑΒΟΛΕΣ ΠΟΥ ΠΑΡΑΤΗΡΗΘΗΚΑΝ ΗΤΑΝ ΑΝΑΛΟΓΕΣ ΜΕ ΑΥΤΕΣ ΤΗΣ ΝΟΣΟΥ ΤΟΥ GRAVES'. 3. ΣΤΟΥΣ ΑΣΘΕΝΕΙΣ ΜΕ ΑΠΛΗ ΒΡΟΓΧΟΚΗΛΗ Η ΧΟΡΗΓΗΣΗ ΘΥΡΟΞΙΝΗΣ ΠΡΟΚΑΛΕΣΕ ΕΛΑΤΤΩΣΗ ΤΩΝ ΕΠΙΠΕΔΩΝ ΤΗΣ Β-LPH. 4. ΣΤΟΥΣ ΑΣΘΕΝΕΙΣ ΜΕΥΠΟΘΥΡΕΟΕΙΔΙΣΜΟ ΤΑ ΕΠΙΠΕΔΑ ΤΩΝ ΔΥΟ ΕΝΔΟΓΕΝΩΝ ΟΠΙΟΕΙΔΩΝ ΠΕΠΤΙΔΙΩΝ ΒΡΕΘΗΚΑΝ ΑΥΞΗΜΕΝΑ.
ΔΙΕΡΕΥΝΗΣΗ ΤΟΥ "ΠΕΡΙΒΑΛΛΟΝΤΟΣ ΜΑΘΗΣΗΣ" ΤΩΝ ΣΠΟΥΔΑΣΤΩΝ ΤΗΣ ΝΟΣΗΛΕΥΤΙΚΗΣ ΤΕΙ ΣΤΟΝ ΚΛΙΝΙΚΟ ΤΟΜΕΑ
Authors: Κοτζαμπασάκη Στέλλα
Published: January 2014

ΚΥΡΙΟΣ ΣΚΟΠΟΣ ΤΗΣ ΕΡΕΥΝΑΣ ΗΤΑΝ "Η ΔΙΕΡΕΥΝΗΣΗ ΤΟΥ ΠΕΡΙΒΑΛΛΟΝΤΟΣ ΜΑΘΗΣΗΣ" ΤΩΝ ΣΠΟΥΔΑΣΤΩΝ ΝΟΣΗΛΕΥΤΙΚΗΣ ΤΕΙ ΣΤΟΝ ΚΛΙΝΙΚΟ ΤΟΜΕΑ. Η ΣΥΛΛΟΓΗ ΤΩΝ ΔΕΔΟΜΕΝΩΝ ΕΓΙΝΕ ΜΕ ΤΗ ΣΥΜΠΛΗΡΩΣΗ ΤΟΥ ΕΡΩΤΗΜΑΤΟΛΟΓΙΟΥ ΤΗΣ FRETWELL, ΑΠΟ ΣΠΟΥΔΑΣΤΕΣ, ΝΟΣΗΛΕΥΤΕΣ, ΚΛΙΝΙΚΟΥΣ ΚΑΘΗΓΗΤΕΣ, ΚΑΙ ΜΕ ΣΥΝΕΝΤΕΥΞΕΙΣ ΜΕ ΤΙΣ ΠΡΟΙΣΤΑΜΕΝΕΣ 25 ΤΜΗΜΑΤΩΝ ΓΕΝΙΚΩΝ ΝΟΣΟΚΟΜΕΙΩΝ ΠΕΡΙΟΧΗΣ ΑΘΗΝΩΝ. ΤΑ ΑΠΟΤΕΛΕΣΜΑΤΑ ΔΕΝ ΕΔΩΣΑΝ ΤΗ ΔΥΝΑΤΟΤΗΤΑ ΔΙΑΦΟΡΟΠΟΙΗΣΗΣ ΤΩΝ ΤΜΗΜΑΤΩΝ ΣΕ ΑΥΤΑ ΜΕ "ΘΕΤΙΚΟ" ΚΑΙ "ΑΡΝΗΤΙΚΟ" ΠΕΡΙΒΑΛΛΟΝ ΜΑΘΗΣΗΣ. ΟΛΑ ΤΑ ΤΜΗΜΑΤΑ ΕΔΩΣΑΝ ΜΙΑ ΕΙΚΟΝΑ ΠΕΡΙΒΑΛΛΟΝΤΟΣ ΑΔΙΑΦΟΡΟΥ ΚΑΙ ΞΕΝΟΥ ΠΡΟΣ ΤΟΥΣ ΣΠΟΥΔΑΣΤΕΣ. ΑΛΛΑ ΕΝΔΙΑΦΕΡΟΝΤΑ ΑΠΟΤΕΛΕΣΜΑΤΑ ΑΝΑΦΕΡΟΝΤΑΙ ΜΕΣΑ ΣΤΟ ΚΕΙΜΕΝΟ ΤΗΣ ΔΙΑΤΡΙΒΗΣ.
ΑΝΑΛΥΤΙΚΕΣ ΕΦΑΡΜΟΓΕΣ ΤΟΥ Ν-ΒΡΩΜΟΣΟΥΚΙΝΙΜΙΔΙΟΥ
Authors: Χαλβατζής Στέργιος
Published: January 2014

ΣΤΗ ΔΙΑΤΡΙΒΗ ΑΥΤΗ ΠΡΟΣΔΙΟΡΙΣΘΗΚΑΝ ΕΝΩΣΕΙΣ ΠΟΥ ΟΞΕΙΔΩΝΟΝΤΑΙ ΑΠΟ ΤΟ Ν-ΒΡΩΜΟΣΟΥΚΙΝΙΜΙΔΙΟ (NBS) ΚΑΙ ΕΡΕΥΝΗΘΗΚΕ Η ΔΥΝΑΤΟΤΗΤΑ ΤΟΥ ΝΑ ΣΥΜΜΕΤΕΧΕΙ ΣΕ ΧΗΜΕΙΟΦΩΤΑΥΓΕΙΣ ΑΝΤΙΔΡΑΣΕΙΣ. ΕΓΙΝΕ ΚΙΝΗΤΙΚΗ ΜΕΛΕΤΗ ΤΗΣ ΑΝΤΙΔΡΑΣΕΩΣ ΥΔΡΟΛΥΣΕΩΣ ΤΟΥ NBS ΚΑΙ ΤΩΝ ΑΝΤΙΔΡΑΣΕΩΝ ΤΟΥ NBS ΜΕ ΤΑ ΒΡΩΜΙΟΥΧΑ, ΤΗΝ ΠΥΡΙΔΟΞΙΝΗ, ΤΗΝ ΘΕΙΑΜΙΝΗ ΚΑΙ ΤΑ ΙΟΝΤΑ ΑΜΜΩΝΙΟΥ. ΑΝΑΠΤΥΧΘΗΚΕ ΜΙΑ ΚΙΝΗΤΙΚΗ ΠΟΤΕΝΤΙΟΜΕΤΡΙΚΗ ΜΕΘΟΔΟΣ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΑΣΚΟΡΒΙΚΟΥ ΟΞΕΟΣ, ΤΗΣ ΒΙΟΤΙΝΗΣ, ΤΗΣ ΠΥΡΙΔΟΞΙΝΗΣ ΚΑΙ ΤΗΣ ΘΕΙΑΜΙΝΗΣΣΕ ΦΑΡΜΑΚΕΥΤΙΚΑ ΣΚΕΥΑΣΜΑΤΑ. Η ΜΕΘΟΔΟΣ ΒΑΣΙΖΕΤΑΙ ΣΤΗ ΠΑΡΑΚΟΛΟΥΘΗΣΗ ΤΗΣ ΤΑΧΥΤΗΤΑΣ ΠΑΡΑΓΩΓΗΣ ΒΡΩΜΙΟΥΧΩΝ, ΤΑ ΟΠΟΙΑ ΕΛΕΥΘΕΡΩΝΟΝΤΑΙ ΚΑΤΑ ΤΗ ΔΙΑΡΚΕΙΑ ΤΩΝ ΑΝΤΙΔΡΑΣΕΩΝ ΤΟΥ NBS ΜΕ ΤΙΣ ΠΑΡΑΠΑΝΩ ΒΙΤΑΜΙΝΕΣ, ΜΕ ΤΗ ΒΟΗΘΕΙΑ ΕΝΟΣ ΕΚΛΕΚΤΙΚΟΥ ΗΛΕΚΤΡΟΔΙΟΥ ΒΡΩΜΙΟΥΧΩΝ. ΕΠΙΣΗΣ ΑΝΑΠΤΥΧΘΗΚΑΝ ΜΕΘΟΔΟΙ ΓΙΑ ΤΟ ΧΗΜΕΙΟΦΩΤΑΥΓΕΙΟΜΕΤΡΙΚΟΠΡΟΣΔΙΟΡΙΣΜΟ ΙΣΟΝΙΑΖΙΔΙΟΥ, ΔΙΥΔΡΑΛΑΖΙΝΗΣ, ΡΙΦΑΜΠΙΚΙΝΗΣ ΚΑΙ ΡΙΦΑΚΥΚΙΝΗΣ SV ΣΕ ΦΑΡΜΑΚΕΥΤΙΚΑ ΣΚΕΥΑΣΜΑΤΑ ΚΑΙ ΑΜΜΩΝΙΑΚΟΥ ΑΖΩΤΟΥ ΣΕ ΛΙΠΑΣΜΑΤΑ. ΟΙ ΜΕΘΟΔΟΙ ΒΑΣΙΖΟΝΤΑΙ ΣΤΗ ΧΗΜΕΙΟΦΩΤΑΥΓΕΙΑ ΠΟΥ ΕΚΠΕΜΠΕΤΑΙ ΚΑΤΑ ΤΗΝ ΟΞΕΙΔΩΣΗ ΤΩΝ ΕΝΩΣΕΩΝ ΑΠΟ ΤΟ NBS, ΣΕ ΑΛΚΑΛΙΚΟ ΠΕΡΙΒΑΛΛΟΝ.
Ανάλυση ευαισθησίας υδρολογικής απόκρισης λεκάνης σε κλιματικές αλλαγές
Authors: Παναγούλια Διονυσία
Published: January 2014

ΑΝΤΙΚΕΙΜΕΝΟ ΤΗΣ ΔΙΑΤΡΙΒΗΣ ΕΙΝΑΙ Η ΑΝΑΠΤΥΞΗ ΜΕΘΟΔΟΥ ΕΚΤΙΜΗΣΗΣ ΤΗΣ ΥΔΡΟΛΟΓΙΚΗΣ ΑΠΟΚΡΙΣΗΣ ΟΡΕΙΝΗΣ, ΜΕΤΡΙΟΥ ΜΕΓΕΘΟΥΣ ΛΕΚΑΝΗΣ ΣΤΗΝ ΠΑΓΚΟΣΜΙΑ ΚΛΙΜΑΤΙΚΗ ΑΛΛΑΓΗ. ΠΡΟΤΕΙΝΕΤΑΙ Η ΜΕΘΟΔΟΣ ΤΗΣ ΣΥΝΟΛΙΚΗΣ ΠΡΟΣΔΙΟΡΙΣΤΙΚΗΣ ΠΡΟΣΟΜΟΙΩΣΗΣ Η ΟΠΟΙΑ ΣΥΝΙΣΤΑΤΑΙ ΣΤΗ ΣΥΖΕΥΞΗ ΤΩΝ ΠΡΟΣΟΜΟΙΩΜΑΤΩΝ ΣΥΣΣΩΡΕΥΣΗΣ-ΤΗΞΗΣ ΧΙΟΝΙΟΥ ΚΑΙ ΕΔΑΦΙΚΗΣ ΥΓΡΑΣΙΑΣ ΤΟΥ US NATIONAL WEATHER SERVIDE RIVER FORECAST SYSTEM. ΤΑ ΥΔΡΟΛΟΓΙΚΑΠΡΟΣΟΜΟΙΩΜΑΤΑ ΡΥΘΜΙΖΟΝΤΑΙ ΚΑΤΑΡΧΗΝ ΓΙΑ ΜΑΚΡΑΣ ΔΙΑΡΚΕΙΑΣ ΙΣΤΟΡΙΚΑ ΔΕΔΟΜΕΝΑ, ΣΤΗ ΣΥΝΕΧΕΙΑ, ΓΙΑ ΥΠΟΘΕΤΙΚΕΣ ΜΑΚΡΟΠΡΟΘΕΣΜΕΣ ΑΛΛΑΓΕΣ ΚΑΤΑΚΡΗΜΝΙΣΗΣ, ΘΕΡΜΟΚΡΑΣΙΑΣ ΚΑΙ ΔΥΝΑΜΙΚΗΣ ΕΞΑΤΜΙΣΟΔΙΑΠΝΟΗΣ ΚΑΙ ΤΕΛΟΣ, ΓΙΑ ΜΕΣΕΣ ΜΗΝΙΑΙΕΣ ΑΛΛΑΓΕΣ ΤΩΝ ΙΔΙΩΝ ΜΕΤΑΒΛΗΤΩΝ ΠΟΥ ΠΡΟΕΚΥΨΑΝ ΑΠΟ ΤΟ ΠΡΟΣΟΜΟΙΩΜΑ ΓΕΝΙΚΗΣ ΚΥΚΛΟΦΟΡΙΑΣ GODDARD INSTITUTE FOR SPACE STUDIES (GISS, NASA) ΓΙΑ ΤΟ ΔΙΠΛΑΣΙΑΣΜΟ ΤΟΥ CO2. ΛΕΚΑΝΗ ΕΦΑΡΜΟΓΗΣ ΕΙΝΑΙ Η ΟΡΕΙΝΗ, ΜΕΤΡΙΟΥ ΜΕΓΕΘΟΥΣ, ΛΕΚΑΝΗ ΤΗΣ ΜΕΣΟΧΩΡΑΣ ΠΟΥ ΑΠΟΧΕΤΕΥΕΤΑΙ ΣΤΟ ΟΡΕΙΝΟ ΤΜΗΜΑ ΤΟΥ ΑΧΕΛΩΟΥ ΠΟΤΑΜΟΥ. Η ΑΠΟΚΡΙΣΗ ΤΗΣ ΛΕΚΑΝΗΣ ΑΝΑΛΥΕΤΑΙ ΣΕ ΜΕΣΗ ΜΗΝΙΑΙΑ ΒΑΣΗ ΓΙΑ ΤΙΣ ΥΔΡΟΛΟΓΙΚΕΣ ΜΕΤΑΒΛΗΤΕΣ ΙΣΟΔΥΝΑΜΟ ΝΕΡΟ ΧΙΟΝΙΟΥ, ΑΠΟΡΡΟΗ, ΠΡΑΓΜΑΤΙΚΗ ΕΞΑΤΜΙΣΟΔΙΑΠΝΟΗ ΚΑΙ ΕΔΑΦΙΚΗ ΥΓΡΑΣΙΑ (5 ΣΥΝΙΣΤΩΣΕΣ). ΠΑΡΟΥΣΙΑΖΟΝΤΑΙ ΤΑ ΑΠΟΤΕΛΕΣΜΑΤΑ ΤΗΣ ΙΣΤΟΡΙΚΗΣ ΚΑΙ ΔΙΑΦΟΡΟΠΟΙΗΜΕΝΗΣ ΣΥΝΟΛΙΚΗΣ ΠΡΟΣΟΜΟΙΩΣΗΣ (ΙΣΤΟΡΙΚΑ, ΥΠΟΘΕΤΙΚΑ ΚΑΙ GISS ΣΕΝΑΡΙΑ). ΑΥΤΑ ΕΔΩΣΑΝ ΧΡΗΣΙΜΑ ΑΠΟΤΕΛΕΣΜΑΤΑ ΣΕ ΟΤΙ ΑΦΟΡΑ ΤΗ ΣΥΣΣΩΡΕΥΣΗ ΧΙΟΝΙΟΥ, ΤΟ ΔΙΑΧΩΡΙΣΜΟ ΤΗΣ ΒΡΟΧΗΣ ΑΠΟ ΤΟ ΧΙΟΝΙ ΚΑΙ ΤΙΣ ΕΠΙΠΤΩΣΕΙΣ ΤΟΥ, ΤΟ ΜΕΓΕΘΟΣ, ΤΟ ΧΡΟΝΙΣΜΟ ΚΑΙ ΤΙΣ ΕΝΔΟΕΤΗΣΙΕΣ ΚΑΤΑΝΟΜΕΣ ΤΩΝ ΕΞΕΤΑΖΟΜΕΝΩΝ ΥΔΡΟΛΟΓΙΚΩΝ ΜΕΤΑΒΛΗΤΩΝ. ΤΕΛΟΣ, ΠΑΡΟΥΣΙΑΖΟΝΤΑΙ ΟΙ ΔΙΑΦΟΡΕΣ ΚΑΙ ΟΜΟΙΟΤΗΤΕΣ ΚΑΘΩΣ ΚΑΙ ΟΙ ΜΗΝΙΑΙΕΣ ΙΣΟΔΥΝΑΜΙΕΣ ΜΕΤΑΞΥ GISS ΚΑΙ ΥΠΟΘΕΤΙΚΩΝ ΣΕΝΑΡΙΩΝ ΜΕ ΒΑΣΗ ΣΥΓΚΡΙΣΗΣ ΤΑ ΥΔΡΟΛΟΓΙΚΑ ΤΟΥΣ ΑΠΟΤΕΛΕΣΜΑΤΑ (ΤΕΚΜΗΡΙΩΣΗ ΣΕΝΑΡΙΩΝ).
ΣΥΓΚΡΙΤΙΚΗ ΜΕΛΕΤΗ ΜΕΤΑΞΥ ΤΩΝ ΑΙΜΑΤΗΡΩΝ ΜΕΘΟΔΩΝ (ΚΑΡΩΤΙΔΙΚΗ ΑΓΓΕΙΟΓΡΑΦΙΑ) ΚΑΙ ΤΩΝ ΜΗ ΑΙΜΑΤΗΡΩΝ ΜΕΘΟΔΩΝ (ΥΠΕΡΗΧΗΤΙΚΗ ΑΙΜΑΤΟΤΑΧΥΜΕΤΡΙΑ, ΜΕΤΡΗΣΗ ΤΗΣ RCBF ΜΕ ΑΕΡΙΟ 133 XENON, CT ΕΓΚΕΦΑΛΟΥ) ΣΤΗ ΔΙΑΓΝΩΣΗ ΤΩΝ ΑΓΓΕΙΑΚΩΝ ΕΓΚΕΦΑΛΙΚΩΝ ΕΠΕΙΣΟΔΙΩΝ (ΑΓΓ. ΕΓΚΕΦ. ΔΥΣΛ.)
Authors: Δουκίδης Αθανάσιος
Published: January 2014

ΤΟ ΘΕΜΑ ΠΟΥ ΜΑΣ ΑΠΑΣΧΟΛΗΣΕ ΣΤΗΝ ΠΑΡΟΥΣΑ ΕΡΓΑΣΙΑ ΗΤΑΝ Η ΣΥΓΚΡΙΤΙΚΗ ΜΕΛΕΤΗ ΜΕΤΑΞΥ ΤΩΝ ΑΙΜΑΤΗΡΩΝ ΚΑΙ ΜΗ ΑΙΜΑΤΗΡΩΝ ΜΕΘΟΔΩΝ ΣΤΗ ΔΙΑΓΝΩΣΗ ΤΩΝ ΑΓΓΕΙΑΚΩΝ ΕΓΚΕΦΑΛΙΚΩΝ ΕΠΕΙΣΟΔΙΩΝ (ΑΓΓΕΙΑΚΕΣ ΕΓΚΕΦΑΛΙΚΕΣ ΔΥΣΛΕΙΤΟΥΡΓΙΕΣ). ΟΙ ΣΤΟΧΟΙ ΤΗΣ ΜΕΛΕΤΗΣ ΜΑΣ ΗΤΑΝ: 1. Η ΑΞΙΟΛΟΓΗΣΗ ΤΩΝ ΑΠΟΤΕΛΕΣΜΑΤΩΝ ΤΗΣ ΥΠΕΡΗΧΗΤΙΚΗΣ ΑΙΜΑΤΟΤΑΧΥΜΕΤΡΙΑΣΣΕ ΣΥΓΚΡΙΣΗ ΜΕ ΤΑ ΑΠΟΤΕΛΕΣΜΑΤΑ ΤΗΣ ΚΑΡΩΤΙΔΙΚΗΣ ΑΓΓΕΙΟΓΡΑΦΙΑΣ, ΟΣΟΝ ΑΦΟΡΑ ΤΗΝΕΞΩΚΡΑΝΙΑ ΜΟΙΡΑ ΤΩΝ ΕΓΚΕΦΑΛΙΚΩΝ ΑΡΤΗΡΙΩΝ. 2. Η ΑΞΙΟΛΟΓΗΣΗ ΤΩΝ ΑΠΟΤΕΛΕΣΜΑΤΩΝ ΤΗΣ TCBF ΜΕ ΑΕΡΙΟ 177 XENON ΣΕ ΣΥΓΚΡΙΣΗ ΜΕΤΑ ΑΠΟΤΕΛΕΣΜΑΤΑ ΤΗΣ ΚΑΡΩΤΙΔΙΚΗΣ ΑΓΓΕΙΟΓΡΑΦΙΑΣ. 3. Η ΑΞΙΟΛΟΓΗΣΗ ΤΩΝ ΑΠΟΤΕΛΕΣΜΑΤΩΝ ΤΗΣ CT ΕΓΚΕΦΑΛΟΥ ΣΕ ΣΥΓΚΡΙΣΗ ΜΕ ΤΑ ΑΠΟΤΕΛΕΣΜΑΤΑ ΤΗΣ ΚΑΡΩΤΙΔΙΚΗΣ ΑΓΓΕΙΟΓΡΑΦΙΑΣ. ΑΠΟΤΕΛΕΣΜΑΤΑ: ΑΠΟ ΤΗ ΜΕΛΕΤΗ ΕΓΙΝΕ ΚΑΤΑΝΟΗΤΟ ΟΤΙ Η ΥΠΕΡΗΧΗΤΙΚΗ ΑΙΜΑΤΟΤΑΧΥΜΕΤΡΙΑ ΠΑΡΟΥΣΙΑΖΕΙ ΤΗ ΜΕΓΑΛΥΤΕΡΗ ΑΞΙΟΠΙΣΤΙΑ ΤΟΣΟ ΓΙΑ ΤΑ Π.Ι.Ε ΟΣΟ ΚΑΙ ΓΙΑ ΤΑ ΜΟΝΙΜΑ ΕΓΚΕΦΑΛΙΚΑ ΕΠΕΙΣΟΔΙΑ (ΜΕ ΕΜΦΡΑΚΤΑ). Η CT ΕΓΚΕΦΑΛΟΥ ΠΑΡΟΥΣΙΑΖΕΙ ΤΗ ΜΕΓΑΛΥΤΕΡΗ ΑΞΙΟΠΙΣΤΙΑ ΣΤΑ ΜΟΝΙΜΑ ΕΓΚΕΦΑΛΙΚΑ ΕΠΕΙΣΟΔΙΑ, ΕΝΩ ΠΑΡΟΥΣΙΑΖΕΙ ΑΣΥΜΜΕΤΡΙΑ ΣΤΑ Π.Ι.Ε.
ΕΛΕΓΧΟΣ ΤΗΣ ΚΙΝΗΤΟΠΟΙΗΣΗΣ ΤΩΝ ΓΑΛΑΚΤΟΜΑΝΝΑΝΩΝ
Authors: Ζάμπου Αικατερίνη
Published: January 2014

ΣΤΟΧΟΣ ΤΗΣ ΔΙΑΤΡΙΒΗΣ ΗΤΑΝ Η ΜΕΛΕΤΗ ΤΟΥ ΕΛΕΓΧΟΥ ΤΗΣ ΚΙΝΗΤΟΠΟΙΗΣΗΣ ΤΗΣ ΓΑΛΑΚΤΟΜΑΝΝΑΝΗΣ ΚΑΤΑ ΤΗ ΦΥΤΡΩΣΗ ΤΩΝ ΣΠΕΡΜΑΤΩΝ ΤΗΣ TRIGONELLA FOENUM-GRAECUM L. ΜΕΛΕΤΗΘΗΚΑΝ: Α) Ο ΜΗΧΑΝΙΣΜΟΣ ΠΡΟΣΛΗΨΗΣ ΤΩΝ ΤΕΛΙΚΩΝ ΠΡΟΙΟΝΤΩΝ ΥΔΡΟΛΥΣΗΣ ΤΗΣ ΓΑΛΑΚΤΟΜΑΝΝΑΝΗΣ, D-ΜΑΝΝΟΖΗ ΚΑΙ D- ΓΑΛΑΚΤΟΖΗ ΑΠΟ ΤΙΣ ΚΟΤΥΛΗΔΟΝΕΣ ΤΗΣ ΤΡΙΓΩΝΕΛΛΑΣ. Β) ΗΔΡΑΣΗ ΠΑΡΑΓΟΝΤΩΝ ΣΤΟ ΕΝΔΟΣΠΕΡΜΙΟ ΚΑΙ ΤΟ ΣΠΕΡΜΑΤΙΚΟ ΠΕΡΙΒΛΗΜΑ ΤΩΝ ΣΠΕΡΜΑΤΩΝ, ΟΙ ΟΠΟΙΟΙ ΑΝΑΣΤΕΛΛΟΥΝ ΤΗΝ ΠΑΡΑΓΩΓΗ ΜΙΑΣ ΑΠΟ ΤΙΣ ΥΔΡΟΛΑΣΕΣ ΤΗΣ ΓΑΛΑΚΤΟΜΑΝΝΑΝΗΣ, ΤΗΣ A-D-ΓΑΛΑΚΤΟΖΙΔΑΣΗΣ. ΕΝΤΟΠΙΣΘΗΚΑΝ ΔΥΟ ΘΕΣΕΙΣ ΕΛΕΓΧΟΥ ΤΗΣ ΥΔΡΟΛΥΣΗΣ ΤΗΣ ΓΑΛΑΚΤΟΜΑΝΝΑΝΗΣ ΣΤΟ ΕΝΔΟΣΠΕΡΜΙΟ ΚΑΙ ΤΙΣ ΚΟΤΥΛΗΔΟΝΕΣ. ΣΤΑ ΠΡΩΤΑ ΣΤΑΔΙΑ ΔΙΑΒΡΕΞΗΣ ΤΩΝ ΣΠΕΡΜΑΤΩΝ, Η ΥΔΡΟΛΥΣΗ ΤΗΣ ΓΑΛΑΚΤΟΜΑΝΝΑΝΗΣ ΕΛΕΓΧΕΤΑΙ ΑΠΟ ΕΝΔΟΓΕΝΕΙΣ ΠΑΡΑΓΟΝΤΕΣ ΤΟΥ ΕΝΔΟΣΠΕΡΜΙΟΥ, ΕΝΩ ΣΕ ΠΡΟΧΩΡΗΜΕΝΑ ΣΤΑΔΙΑ ΔΙΑΒΡΕΞΗΣ, ΕΛΕΓΧΕΤΑΙ ΑΠΟ ΤΗ ΡΥΘΜΙΣΗ ΤΗΣ ΤΑΧΥΤΗΤΑΣ ΠΡΟΣΛΗΨΗΣ ΤΩΝ ΣΑΚΧΑΡΩΝ D-ΜΑΝΝΟΖΗ ΚΑΙ D- ΓΑΛΑΚΤΟΖΗ ΑΠΟ ΤΟ ΕΜΒΡΥΟ. Ο ΜΗΧΑΝΙΣΜΟΣ ΠΡΟΣΛΗΨΗΣ ΤΩΝ ΔΥΟ ΣΑΚΧΑΡΩΝ ΕΔΡΕΥΕΙ ΣΤΟ ΠΛΑΣΜΑΛΗΜΜΑ ΤΩΝ ΚΟΤΥΛΗΔΟΝΩΝ ΤΗΣ ΤΡΙΓΩΝΕΛΛΑΣ.
ΔΥΝΑΜΙΚΗ ΜΟΝΤΕΛΟΠΟΙΗΣΗ ΚΑΙ ΑΥΤΟΜΑΤΟΣ ΕΛΕΓΧΟΣ ΜΟΝΑΔΩΝ ΕΝΕΡΓΟΥ ΙΛΥΟΣ
Authors: Παρασκευάς Παναγιώτης
Published: January 2014

ΑΝΑΠΤΥΣΣΕΤΑΙ ΕΝΑ ΟΛΟΚΛΗΡΩΜΕΝΟ ΔΥΝΑΜΙΚΟ ΜΟΝΤΕΛΟ ΤΗΣ ΕΠΕΞΕΡΓΑΣΙΑΣ ΥΓΡΩΝ ΑΠΟΒΛΗΤΩΝ ΜΕ ΤΗ ΜΕΘΟΔΟ ΕΝΕΡΓΟΥ ΙΛΥΟΣ ΣΤΗΝ ΟΠΟΙΑ ΕΦΑΡΜΟΖΕΤΑΙ ΕΝΑ ΠΡΟΧΩΡΗΜΕΝΟ ΣΥΣΤΗΜΑ "ΑΣΑΦΟΥΣ" (FUZZY) ΕΛΕΓΧΟΥ ΠΟΥ ΒΑΣΙΖΕΤΑΙ ΣΕ ΛΟΓΙΚΟΥΣ ΚΑΝΟΝΕΣ. ΤΟ ΔΥΝΑΜΙΚΟ ΜΟΝΤΕΛΟ ΠΕΡΙΛΑΜΒΑΝΕΙ ΠΡΩΤΟΒΑΘΜΙΑ ΚΑΘΙΖΗΣΗ, ΔΕΞΑΜΕΝΗ ΑΕΡΙΣΜΟΥ ΚΑΙ ΔΕΞΑΜΕΝΗ ΔΕΥΤΕΡΟΒΑΘΜΙΑΣ ΚΑΘΙΖΗΣΗΣ.
Η σημασία της έγκαιρης εντόπισης του πλακούντα δια των υπερήχων στη μείωση περιγεννητικών επιπλοκών
Authors: Σταυράτης Δημήτριος
Published: January 2014

Με υπερηχογραφική εξέταση 1210 εγκύων γυναικών από 15-39 ετών, που βρίσκονται στην 28η έως 41η εβδομάδα κυήσεως προσπαθήσαμε να εντοπίσουμε την ακριβή θέση του πλακούντα. Αυτό επετεύχθη σε ποσοστό 93.9%, μόνο στο 6.1% η εντόπιση του πλακούντα ήταν αδύνατη. Με βάση όλα τα αποτελέσματα μας αλλά και αυτά της διεθνούς βιβλιογραφίας που ανασκοπήσαμε προτείνουμε υπερηχογραφική εξέταση της εγκύου γυναικός, κάθε τρίμηνο της εγκυμοσύνης με σκοπό την διάγνωση τόσο των ενδεχόμενων παθολογικών θέσεων του πλακούντα αλλά και των άλλων ενδεχόμενων παθολογικών καταστάσεων. Η εξέταση είναι απλή, με μεγάλη διαγνωστική ακρίβεια, ανώδυνη, αποδεκτή από την έγκυο.
Η λειτουργία των αιμοπεταλίων στη χρόνια νεφρική ανεπάρκεια και στη συνεχή φορητή περιτοναϊκή κάθαρση
Authors: Αντωνίου Σταύρος
Published: January 2014

Σκοπός της μελέτης ήταν να εκτιμηθεί η λειτουργικότητα των αιμοπεταλίων σε ασθενείς με χρόνια νεφρική ανεπάρκεια (ΧΝΑ) υπό συντηρητική αγωγή και σε ασθενείς υπό συνεχή φορητή περιτοναϊκή κάθαρση (ΣΦΠΚ) καθώς και η επίπτωση των μεταβολικών διαταραχών της ΣΦΠΚ (υπολευκωματιναιμία, υπεργλυκαιμία, υπερλιπιδαιμία) στη λειτουργία των αιμοπεταλίων. Σε 13 ασθενείς με ΧΝΑ, 20 με ΣΦΠΚ και 13 υγιείς συγκρίσιμης ηλικίας και φύλου μελετήθηκαν ο αριθμός και το μέγεθος (MPV) των αιμοπεταλίων, ο χρόνος ροής (BT), η συσσώρευση αιμοπεταλίων (AG) και η παραγωγή μαλονικής διαλδεΰδης (Μ.Δ.). Η Μ.Δ. ένα παραπροϊόν του μεταβολισμού του αραχοδινικού οξέος που αντανακλά τα επίπεδα της ΤΧΑ₂, μετρήθηκε με τη μέθοδο του θειοβαρβιτουρικού οξέος σε ήρεμα αιμοπετάλια (MDA) και σε εξωγενώς διεγερμένα (MDAA). Στην ομάδα ΧΝΑ συγκριτικά με τους υγιείς, ο αριθμός των αιμοπεταλίων ήταν φυσιολογικός, αλλά ο MPV ήταν μικρότερος, ο ΒΤ ήταν μεγαλύτερος η AG με ADP 0.5 και η MDA ήταν ελαφρώς αυξημένες. Η MDAA ήταν μειωμένη και είχε συσχέτιση με την κρεατινίνη ορού. Στην ομάδα ΣΦΠΚ συγκριτικά με τους υγιείς ο αριθμός των αιμοπεταλίων ήταν μεγαλύτερος αλλά ο MPV μικρότερος. Δεν υπήρχαν διαφορές στον ΒΤ, AG, και MDAA. H MDA ήταν αυξημένη και είχε συσχέτιση με τη γλυκόζη και τη λευκωματίνη ορού. Τα αιμοπετάλια στην ΧΝΑ είναι σε λανθάνουσα κατάσταση υπερδιέγερσης πιθανώς υπό την επίδραση των ουραιμικών τοξικών έτσι ώστε να φαίνονται εξαντλημένα μετά από ισχυρή εξωγενή διέγερση. […]
ΜΕΘΟΔΟΛΟΓΙΚΟ ΠΛΑΙΣΙΟ ΕΚΤΙΜΗΣΗΣ ΤΗΣ ΧΩΡΙΚΗΣ ΦΕΡΟΥΣΑΣ ΙΚΑΝΟΤΗΤΑΣ ΓΙΑ ΤΟΥΡΙΣΤΙΚΗ ΑΝΑΠΤΥΞΗ (ΦΙΤΑ)
Authors: Παρπαΐρης Απόστολος
Published: January 2014

Η ΕΡΕΥΝΑ ΚΑΤΑΓΡΑΦΕΙ ΤΙΣ ΔΙΑΧΡΟΝΙΚΕΣ ΠΡΟΣΠΑΘΕΙΕΣ ΕΚΤΙΜΗΣΗΣ ΤΗΣ ΦΕΡΟΥΣΑΣ ΙΚΑΝΟΤΗΤΑΣ ΣΤΟ ΧΩΡΟ ΤΗΣ ΤΟΥΡΙΣΤΙΚΗΣ ΑΝΑΠΤΥΞΗΣ, ΕΝΤΟΠΙΖΕΙ ΤΙΣ ΔΥΣΚΟΛΙΕΣ - ΕΜΠΟΔΙΑ ΣΕ ΘΕΩΡΗΤΙΚΟ ΚΑΙ ΕΠΙΧΕΙΡΗΣΙΑΚΟ ΕΠΙΠΕΔΟ, ΔΙΑΠΙΣΤΩΝΕΙ ΤΙΣ ΣΥΝΘΗΚΕΣ ΜΕΣΑ ΣΤΙΣ ΟΠΟΙΕΣ ΔΙΑΜΟΡΦΩΝΕΤΑΙ ΤΟ ΤΟΥΡΙΣΤΙΚΟ ΠΡΟΙΟΝ ΚΑΙ ΑΠΟΚΑΛΥΠΤΕΙ ΤΗΝ ΑΛΛΗΛΕΞΑΡΤΗΣΗ ΤΟΥΡΙΣΜΟΥ ΠΕΡΙΒΑΛΛΟΝΤΟΣ ΙΔΙΑΙΤΕΡΑ ΣΕ ΜΙΑ ΕΠΟΧΗ ΟΠΟΥ ΜΕΤΑΒΑΛΛΕΤΑΙ ΤΟ ΤΟΥΡΙΣΤΙΚΟ ΣΥΣΤΗΜΑ ΕΞ'ΑΙΤΙΑΣ ΤΗΣ ΠΕΡΙΒΑΛΛΟΝΤΙΚΗΣ ΥΠΟΒΑΘΜΙΣΗΣ. ΠΡΟΣΘΕΤΑ ΔΙΑΠΙΣΤΩΝΕΤΑΙ ΜΙΑΔΙΑΣΥΝΔΕΣΗ ΤΟΥ ΤΡΙΠΤΥΧΟΥ ΖΗΤΗΣΗ-ΔΙΑΚΙΝΗΣΗ-ΠΡΟΣΦΟΡΑ ΜΕ ΤΑ ΣΤΑΔΙΑ ΤΗΣ ΤΟΥΡΙΣΤΙΚΗΣ ΑΝΑΠΤΥΞΗΣ ΚΑΙ ΤΟΝ ΚΥΚΛΟ ΖΩΗΣ ΤΟΥ ΤΟΥΡΙΣΤΙΚΟΥ ΠΡΟΙΟΝΤΟΣ, ΣΧΕΣΕΙΣ ΠΟΥ ΚΑΘΟΡΙΖΟΥΝ ΤΕΛΙΚΑ ΚΑΙ ΤΟ ΠΛΑΙΣΙΟ ΔΟΜΗΣΗΣ ΕΝΟΣ ΥΠΟΔΕΙΓΜΑΤΟΣ, ΜΕ ΕΝΑΛΛΑΚΤΙΚΕΣ ΠΡΟΣΕΓΓΙΣΕΙΣ ΕΚΤΙΜΗΣΗΣ ΤΗΣ ΦΕΡΟΥΣΑΣ ΙΚΑΝΟΤΗΤΑΣ ΕΝΟΣ ΓΕΩΓΡΑΦΙΚΟΥ ΧΩΡΟΥ ΟΠΟΥ ΣΥΝΕΚΤΙΜΩΝΤΑΙ ΠΟΣΟΤΙΚΑ ΚΑΙ ΠΟΙΟΤΙΚΑ ΣΤΟΙΧΕΙΑ ΤΟΥ ΠΕΡΙΒΑΛΛΟΝΤΟΣ (ΟΙΚΟΛΟΓΙΚΟΥ, ΚΟΙΝΩΝΙΚΟΥ /ΨΥΧΟΛΟΓΙΚΟΥ, ΠΟΛΙΤΙΣΤΙΚΟΥ, ΟΙΚΟΝΟΜΙΚΟΥ, ΔΟΜΗΜΕΝΟΥ). ΤΟ ΥΠΟΔΕΙΓΜΑ ΘΕΩΡΗΘΗΚΕ ΣΑΝ ΕΡΓΑΛΕΙΟ ΣΧΕΔΙΑΣΜΟΥ-ΔΙΑΧΕΙΡΗΣΗΣ ΤΩΝ ΠΕΡΙΒΑΛΛΟΝΤΙΚΩΝ ΠΟΡΩΝ ΤΟΥΣ ΟΠΟΙΟΥΣ ΕΠΙΔΙΩΚΕΙ ΝΑ ΠΡΟΣΤΑΤΕΨΕΙ ΚΑΙ ΑΝΑΔΕΙΞΕΙ ΣΥΜΦΩΝΑ ΜΕ ΤΙΣ ΑΡΧΕΣ ΤΗΣ ΑΕΙΦΟΡΙΚΗΣΑΝΑΠΤΥΞΗΣ ΜΕΣΑ ΑΠΟ ΤΑ ΟΡΙΑ ΠΟΥ ΠΡΟΣΔΙΟΡΙΖΕΙ ΚΑΙ ΤΟΥΣ ΚΑΝΟΝΕΣ ΠΟΥ ΔΙΑΓΡΑΦΕΙ ΠΡΟΚΕΙΜΕΝΟΥ ΝΑ ΧΡΗΣΙΜΟΠΟΙΗΘΟΥΝ ΑΠΟ ΤΟΥΣ "ΠΡΩΤΑΓΩΝΙΣΤΕΣ" ΤΗΣ ΤΟΥΡΙΣΤΙΚΗΣ ΑΝΑΠΤΥΞΗΣ.
ΣΥΝΘΕΣΗ ΚΑΙ ΦΑΡΜΑΚΟΛΟΓΙΚΗ ΔΡΑΣΗ ΑΝΑΛΟΓΩΝ ΤΗΣ ΑΓΓΕΙΟΤΕΝΣΙΝΗΣ ΙΙ ΜΕ ΠΕΡΙΟΡΙΣΜΕΝΗ ΔΙΑΜΟΡΦΩΤΙΚΗ ΕΛΕΥΘΕΡΙΑ
Authors: Μπελτέ Ουρανία-Αναστασία
Published: January 2014

THE SYNTHESIS AND THE PHARMACOLOGICAL PROPERTIES OF TWENTY-ONE NEW ANGIOTENSIN II (AII) ANALOGUES. THIS STUDY WAS PERFORMED FOR FURTHER UNDERSTANDING OF THE STRUCTURE-ACTIVITY RELATIONSHIPS, AND THE IMPROVEMENT OF NEW POTENT LONG-ACTING AII ANTAGONISTS WITH THERAPEUTIC USE. THE PEPTIDES WERE SYNTHESIZED BY MERRIFIELD'S SOLID PHASE PROCEDURE, PURIFIED BY REVERSED- PHASE HPLC. THECOMPOUNDS WERE TESTED ON FABBIT AORTA STRIPS, IN THE RAT ISOLATA UTERUS ANDBORINE ADVENOCORTICAL MEMBRANES. THE CONCLUSION OF THEIR STUDIES CONCERNING STRUCTURE ACTIVITY RELATIONSHIPS INDICATE THAT : -THE PRESENCE OF Β-COOH AT THE TERMINAL PART OF AII IS CRITICAL FOR BOTH BINDING AFFINITY AND STIMULATION /-AN INCREASED IN BASICITY AT THE N-TEREMINAL NITROGEN ATOM OF AII IS NOT THE ONLY REASON FOR INCREASED POTENCY./-THE PRESENCE OF AIB0 IN THE N-TERMINAL RESTRICTS THE ROLE CONFORMATION OF THE PEPTIDE./-THE OH- OF TYR4 IS IMPORTANT FOR THE AGONIST ACTIVITY OF AII./-THE SIZE AND THE SPABE OF THE N-TERMINAL RESIDUE OF SARMESIN APPEARS TO BE SUBJECT TO UNSUALLY SEVERE RESTRICTIONS./-THE PROSENCE OF AIB7 PROVIDES STERIC HYNDRANCE./-THE POSITIVE CHARGE LOCATED ON THE GUANIDINE GROUP OF ARG2 RESIDUE IS MANDATORY FOR THE BIOLOGICAL ACTIVITY.(ABSTRACT TRUNCATED)
ΦΩΤΟΘΡΟΜΒΩΣΗ ΤΗΣ ΝΕΟΑΓΓΕΙΩΣΗΣ ΤΟΥ ΚΕΡΑΤΟΕΙΔΟΥΣ ΚΟΥΝΕΛΙΩΝ ΜΕ ΤΗ ΒΟΗΘΕΙΑ ΦΘΑΛΟΚΥΑΝΙΝΗΣ ΚΑΙ ΔΙΟΔΙΚΟ LASER
Authors: Τσιλιμπάρης Μιλτιάδης
Published: January 2014

ΣΚΟΠΟΣ ΤΗΣ ΔΙΑΤΡΙΒΗΣ ΗΤΑΝ Η ΜΕΛΕΤΗ ΤΗΣ ΑΠΟΤΕΛΕΣΜΑΤΙΚΟΤΗΤΑΣ ΤΟΥ ΣΥΝΔΙΑΣΜΟΥ ΦΘΑΛΟΚΥΑΝΙΝΗΣ ΚΑΙ ΔΙΟΔΙΚΟΥ LASER ΓΙΑ ΤΗ ΦΩΤΟΔΥΝΑΜΙΚΗ ΘΡΟΜΒΩΣΗ ΤΗΣ ΝΕΟΑΓΓΕΙΩΣΗΣ ΤΟΥ ΚΕΡΑΤΟΕΙΔΟΥΣ ΛΕΥΚΩΝ ΚΟΥΝΕΛΙΩΝ. ΔΕΙΞΑΜΕ ΟΤΙ Η ΦΘΑΛΟΚΥΑΝΙΝΗ (ΤΕΤΡΑΣΟΥΛΦΟΝΙΩΜΕΝΗΧΛΩΡΟΑΡΓΙΛΙΚΗ) ΑΚΤΙΝΟΒΟΛΟΥΜΕΝΗ ΜΕ ΔΙΟΔΙΚΟ LASER ΧΑΜΗΛΗΣ ΙΣΧΥΟΣ (2-7 MW) ΜΗΚΟΥΣ 670 Η 675NM ΠΡΟΚΑΛΕΙ ΦΩΤΟΔΥΝΑΜΙΚΗ ΘΡΟΜΒΩΣΗ ΤΗΣ ΝΕΟΑΓΓΕΙΩΣΗΣ ΤΟΥ ΚΕΡΑΤΟΕΙΔΟΥΣ. (ΠΕΡΙΚΟΠΗ ΠΕΡΙΛΗΨΗΣ)
ΑΣΦΑΛΕΙΑ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ ΣΕ ΠΕΡΙΒΑΛΛΟΝΤΑ ΥΨΗΛΗΣ ΕΥΠΑΘΕΙΑΣ
Authors: Γκρίτζαλης Δημήτριος
Published: January 2014

ΤΑ ΠΛΗΡΟΦΟΡΙΑΚΑ ΣΥΣΤΗΜΑΤΑ ΥΨΗΛΗΣ ΕΥΠΑΘΕΙΑΣ ΟΡΙΖΟΝΤΑΙ ΜΕΣΩ ΤΩΝ ΑΚΡΑΙΩΝ ΤΙΜΩΝ ΕΥΠΑΘΕΙΑΣ ΤΡΙΩΝ ΠΑΡΑΜΕΤΡΩΝ: ΤΩΝ ΔΕΔΟΜΕΝΩΝ, ΤΩΝ ΔΙΑΔΙΚΑΣΙΩΝ ΔΙΑΧΕΙΡΙΣΗΣ ΕΝΟΣ ΥΠΟΛΟΓΙΣΤΙΚΟΥ ΠΕΡΙΒΑΛΛΟΝΤΟΣ (ΩΣ ΣΥΝΘΕΣΗ ΤΩΝ ΔΙΑΔΙΚΑΣΙΩΝ ΕΛΕΓΧΟΥ ΠΡΟΣΠΕΛΑΣΗΣ ΚΑΙ ΤΩΝ ΙΟΜΟΡΦΙΚΩΝ ΠΡΟΣΒΟΛΩΝ) ΚΑΙ ΤΗΣ ΔΙΑΣΥΝΔΕΣΙΜΟΤΗΤΑΣ ΤΟΥ ΥΠΟΛΟΓΙΣΤΙΚΟΥ ΠΕΡΙΒΑΛΛΟΝΤΟΣ. ΣΤΗΝ ΕΡΓΑΣΙΑ ΑΥΤΗ, ΑΦΟΥ ΟΡΙΣΘΟΥΝ ΟΙ ΕΝΝΟΙΕΣ ΤΗΣ ΕΜΠΙΣΤΕΥΤΙΚΟΤΗΤΑΣ, ΑΚΕΡΑΙΟΤΗΤΑΣ ΚΑΙ ΔΙΑΘΕΣΙΜΟΤΗΤΑΣ ΜΕ ΧΡΗΣΗ ΣΗΜΕΙΩΤΙΚΗΣ Ζ ΚΑΙ ΘΕΩΡΙΑΣ ΑΣΑΦΩΝ ΣΥΝΟΛΩΝ ΠΡΟΤΕΙΝΟΝΤΑΙ: ΜΙΑ ΟΛΙΣΤΙΚΗ ΜΕΘΟΔΟΛΟΓΙΑ ΓΙΑ ΤΗΝ ΑΝΑΠΤΥΞΗ ΙΑΤΡΙΚΩΝ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ, ΕΝΑ ΑΓΝΩΣΤΙΚΟΠΙΘΑΝΟΤΙΚΟ ΠΡΩΤΟΚΟΛΛΟ ΓΙΑ ΤΟΝ ΕΛΕΓΧΟ ΠΡΟΣΠΕΛΑΣΗΣ Σ'ΕΝΑ ΣΥΣΤΗΜΑ, ΜΙΑ ΜΕΘΟΔΟΣ ΑΝΤΙΜΕΤΩΠΙΣΗΣ ΙΟΜΟΡΦΙΚΩΝ ΛΟΓΙΣΜΙΚΩΝ, ΕΝΑ ΣΤΡΑΤΗΓΙΚΟ ΠΛΑΙΣΙΟΠΡΟΣΤΑΣΙΑΣ ΕΝΟΣ ΑΠΟΚΕΝΤΡΩΜΕΝΟΥ-ΔΙΚΤΥΩΜΕΝΟΥ ΣΥΣΤΗΜΑΤΟΣ. ΤΟ ΣΥΝΟΛΟ ΤΩΝ ΤΕΧΝΙΚΩΝΚΑΙ ΜΕΘΟΔΩΝ ΑΥΤΩΝ ΑΠΑΡΤΙΖΕΙ ΜΙΑ ΣΥΝΟΛΙΚΗ ΤΑΚΤΙΚΗ ΓΙΑ ΤΗΝ ΠΡΟΣΤΑΣΙΑ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ ΥΨΗΛΗΣ ΕΥΠΑΘΕΙΑΣ.
ΕΛΕΓΧΟΣ ΤΗΣ ΛΕΙΤΟΥΡΓΙΚΟΤΗΤΑΣ ΤΩΝ ΚΡΟΣΣΩΝ ΤΟΥ ΑΝΑΠΝΕΥΣΤΙΚΟΥ ΕΠΙΘΗΛΙΟΥ ΚΑΙ ΤΗΣ ΚΑΡΔΙΟΑΝΑΠΝΕΥΣΤΙΚΗΣ ΛΕΙΤΟΥΡΓΙΑΣ ΣΕ ΠΑΙΔΙΑ ΜΕ ΧΡΟΝΙΑ ΑΝΑΠΝΕΥΣΤΙΚΑ ΠΡΟΒΛΗΜΑΤΑ
Authors: Βαλερή Ροζαλία
Published: January 2014

ΣΚΟΠΟΣ ΤΗΣ ΜΕΛΕΤΗΣ ΗΤΑΝ Ο ΕΛΕΓΧΟΣ ΤΗΣ ΛΕΙΤΟΥΡΓΙΚΟΤΗΤΑΣ ΤΟΥ ΑΝΑΠΝΕΥΣΤΙΚΟΥ ΕΠΙΘΗΛΙΟΥ ΚΑΙ Η ΑΝΙΧΝΕΥΣΗ ΠΡΩΤΟΠΑΘΟΥΣ ΣΥΝΔΡΟΜΟΥ ΔΥΣΚΙΝΗΣΙΑΣ ΤΩΝ ΚΡΟΣΣΩΝ ΣΕ ΠΑΙΔΙΑ ΜΕ ΣΥΧΝΕΣ ΛΟΙΜΩΞΕΙΣ ΤΟΥ ΑΝΑΠΝΕΥΣΤΙΚΟΥ ΣΥΣΤΗΜΑΤΟΣ. ΜΕΛΕΤΗΘΗΚΑΝ 180 ΠΑΙΔΙΑ (104ΑΓΟΡΙΑ - 76 ΚΟΡΙΤΣΙΑ) ΗΛΙΚΙΑΣ 1 -15 ΧΡΟΝΩΝ ΜΕ ΣΥΧΝΕΣ ΛΟΙΜΩΞΕΙΣ ΤΟΥ ΑΝΩΤΕΡΟΥ ΗΚΑΤΩΤΕΡΟΥ ΑΝΑΠΝΕΥΣΤΙΚΟΥ ΣΥΣΤΗΜΑΤΟΣ. Ο ΕΛΕΓΧΟΣ ΤΗΣ CLEARANCE ΕΓΙΝΕ ΜΕ ΤΗΝ ΜΕΘΟΔΟ ΤΗΣ ΧΡΩΣΤΙΚΗΣ ΜΕ ΜΕΙΓΜΑ EDICOL ORANGE 3% ΚΑΙ ΔΙΣΟΞΙΝΟ ΦΩΣΦΟΡΙΚΟ ΑΣΒΕΣΤΙΟ (CAHPO4H2O) 97%. ΤΑ ΑΠΟΤΕΛΕΣΜΑΤΑ ΕΔΕΙΞΑΝ ΟΤΙ Η ΜΕΣΗ ΤΙΜΗ ΤΗΣ CLEARANCE ΤΟΥ ΚΡΟΣΣΩΤΟΥ ΕΠΙΘΗΛΙΟΥ ΚΑΘΩΣ ΚΑΙ Ο ΠΑΘΟΛΟΓΙΚΟΣ ΧΡΟΝΟΣ ΒΛΕΝΝΟΚΡΟΣΣΩΤΗΣ ΚΑΘΑΡΣΗΣ ΗΤΑΝ ΣΗΜΑΝΤΙΚΑ ΥΨΗΛΟΤΕΡΟΣ ΣΤΑ ΠΑΙΔΙΑ ΤΗΣ ΟΜΑΔΑΣ ΕΛΕΓΧΟΥ ΣΥΓΚΡΙΤΙΚΑ ΜΕ ΤΟΥΣ ΜΑΡΤΥΡΕΣ.ΟΙ ΛΟΙΜΩΞΕΙΣ ΑΠΟΤΕΛΟΥΣΑΝ ΤΟΝ ΚΥΡΙΟ ΑΙΤΙΟΛΟΓΙΚΟ ΠΑΡΑΓΟΝΤΑ ΤΗΣ ΜΕΙΩΜΕΝΗΣ ΛΕΙΤΟΥΡΓΙΚΟΤΗΤΑΣ ΤΟΥ ΑΝΑΠΝΕΥΣΤΙΚΟΥ ΕΠΙΘΗΛΙΟΥ.